Συζητήσαμε με αφορμή την Παγκόσμια Ημέρα Γυναίκας\nΕν έτη 2019 είναι άραγε απαραίτητο να μιλά κανείς για ίσα δικαιώματα; Φαίνεται αστείο. Ειδικά στον δυτικό κόσμο, τον εξελιγμένο, τον πλούσιο, με τις ανέσεις και τη δημοκρατία που -επιφανειακά- απολαμβάνουμε, συζητήσεις όπως η ισότητα των φύλων φαντάζει μάλλον περιττή. Ωστόσο, είναι στ' αλήθεια έτσι;\nΠολλοί θεωρούν τις Παγκόσμιες Ημέρες ανούσιες, με την ιδέα ότι τα ζητήματα που προωθούν είναι διαχρονικά και δε θα έπρεπε κανείς να τα σκέφτεται μόνο τότε. Σύμφωνοι. Αλλά, δεν πρέπει να τις βλέπει κανείς έτσι. Αντίθετα, πρέπει να τις αντιμετωπίζουν ως μια υπενθύμιση, μια ευκαιρία για δυνατές καμπάνιες επαγρύπνησης, άρθρα με άποψη, posts στα social media, συζητήσεις, προβληματισμούς και τελικά αποφάσεις, σχέδια και -ιδανικά- χειροπιαστά αποτελέσματα.\nΚοινωνία δικαιοσύνης κανείς δεν μπορεί να πει με σιγουριά ότι υπάρχει. Όχι, όταν ακόμα μιλάμε για φαινόμενα σεξουαλικής παρενόχλησης και το πρώτο πράγμα που ακούμε να ρωτά κανείς είναι «τι φορούσε;». Όχι, όταν οι διαφορές στους μισθούς είναι ακόμα τόσο εμφανείς και οι γυναίκες στις υψηλά ιστάμενες θέσεις τόσο λιγότερες σε σχέση με τους άνδρες. Όχι, όταν μια γυναίκα ακούει από το 18ο χρόνο της ζωής της «πότε θα κάνεις παιδιά» σαν να είναι δεδομένο. Χωρίς να μπορεί να πει «ξέρεις, εγώ δε θέλω να κάνω παιδιά», γιατί τότε θα σοκάρει -ακόμα και σήμερα. Εν έτη 2019. Όχι, όταν η ομορφιά να αποκλείει την εξυπνάδα και το αντίστροφο.\nΜιλήσαμε λοιπόν με 9 απίθανα δημιουργικές, πολυμήχανες και δραστήριες θηλυκές φυσιογνωμίες από τη Θεσσαλονίκη, που θαυμάζουμε και ενδιαφερόμαστε να ακούσουμε την άποψή τους, για τα πολλά πρόσωπα της σύγχρονης γυναίκας, το multitasking, τα κινήματα που θέλουν να αλλάξουν τον κόσμο και τη γυναικεία αλληλεγγύη. Απολαύστε τες...\nΣυνεντεύξεις: Αριστοτέλης Σπηλιωτόπουλος, Χριστίνα Καπουρτζούδη\nCommunication manager Open House Thessaloniki\nΠοια χαρακτηριστικά συνθέτουν τη φυσιογνωμία της γυναίκας του σήμερα;\nΗ γυναίκα του σήμερα είναι αυτόνομη, ανεξάρτητη, δυναμική και απαλλαγμένη από τα στερεότυπα του παρελθόντος. Είναι όμως και περισσότερο μπερδεμένη, καθώς οι ισορροπίες έχουν αλλάξει τα τελευταία χρόνια και αυτό απαιτεί προσαρμογή και από τα δύο φύλα. Δεν πρέπει να ξεχνάμε πως κάθε γυναίκα είναι ξεχωριστή και αυτή επιλέγει τον τρόπο με τον οποίο θέλει να ζήσει.\nΜητέρα, καριέρα, προσωπική ζωή... Μήπως τελικά η κοινωνία έχει περισσότερες απαιτήσεις από τη γυναίκα σε σύγκριση με τους άντρες;\nΗ κοινωνία είχε ανέκαθεν περισσότερες απαιτήσεις από τη γυναίκα σε σύγκριση με τους άντρες, απλά αυτό είναι πιο εμφανές στις μέρες μας, λόγω του γεγονότος ότι οι περισσότερες γυναίκες εργάζονται. Νομίζω όμως, πως και πολλοί άντρες πλέον έχουν αλλάξει τα πρότυπα τους με αποτέλεσμα να βοηθούν τις συζύγους τους και έτσι τους επιτρέπουν να εκτελέσουν πιο εύκολα τους πολυδιάστατους ρόλους τους.\nΠου κρύβεται η χρυσή τομή και πώς καταφέρνετε εσείς να ανταπεξέλθετε σε όλες σας τις υποχρεώσεις;\nΗ χρυσή τομή νομίζω πως είναι κάτι σαν τον τέλειο άντρα –απλά δεν υπάρχει ! Θεωρώ πάντως πως είναι πολύ βασικό να προσπαθούμε να βρούμε ισορροπία στη ζωή μας, έτσι ώστε να μπορέσουμε να έχουμε μία επιτυχημένη καριέρα, αλλά και μία ευτυχισμένη- συναισθηματικά ολοκληρωμένη οικογένεια. Το κλειδί για το παραπάνω νομίζω πως είναι η σωστή αξιοποίηση του χρόνου μας. Χρυσή τομή είναι να τιθασεύσεις το μυαλό και τη σκέψη σου και να ξέρεις πως να κατανέμεις σωστά τον χρόνο σου χωρίς περισπασμούς.\nΎστερα από το #metoo και το Time's Up, βλέπετε όντως να κινούμαστε σε μια κοινωνία δικαιοσύνης; Ποια άλλα καίριας σημασίας ζητήματα παραμένουν ακόμα άλυτα το 2019;\nΤο κίνημα #metoo και Time’s Up είναι σίγουρα σταθμοί στην ιστορία και έβαλαν το δικό τους λιθαράκι στη στροφή της κοινωνίας μας προς την δικαιοσύνη. Ωστόσο, πιστεύω πως μέσα από την παιδεία, τη μόρφωση, τη σωστή ανατροφή και την ισχυρή θέληση της γυναίκας μπορούμε να πετύχουμε ακόμα πιο γρήγορα στόχους προς την σωστή κατεύθυνση. Το 2019 παραμένουν άλυτα αρκετά ζητήματα ακόμα, όπως για παράδειγμα, η εξίσωση μισθών ανάμεσα στον άντρα και στη γυναίκα –εκτιμώ όμως πως βαδίζουμε προς τη σωστή κατεύθυνση και σύντομα θα εξαλειφθεί και αυτό.\nΓυναικεία αλληλεγγύη: Πόσο δυνατή είναι; Μπορείτε να μας πείτε μια ιστορία -δικής σας ή που έχετε ακούσει- που να την επιβεβαιώνει;\nΈνα παράδειγμα γυναικείας αλληλεγγύης για εμένα είναι το Open House. Στην εταιρεία είμαστε τρεις γυναίκες, μέσα στα 7 χρόνια λειτουργίας της ζήσαμε επιτυχίες αλλά και δυσκολίες, τα καταφέραμε και συνεχίζουμε. #girlspower\nΠοιο πρότυπο γυναίκας έχετε ως οδηγό στη ζωή σας;\nΓενικότερα δε μου αρέσει να έχω πρότυπα στη ζωή μου, προσπαθώ να φτιάχνω τη δική μου πραγματικότητα, να θέτω τους δικούς μου στόχους και να ξεπερνώ τα προσωπικά μου όρια… Ωστόσο, μιλώντας σε γενικότερη βάση, πρότυπο γυναίκας για μένα είναι εκείνη που έχει μάθει στη ζωή της να παίρνει ρίσκο, να κάνει αυτό που θέλει, να ξεκινά να ζει ακριβώς όπως θέλει. Πρότυπο γυναίκας για μένα είναι εκείνη που αγωνίζεται για τα ιδανικά της χωρίς να υπολογίζει το κόστος, η γυναίκα που είναι αυτόνομη, έχει θάρρος, υπομονή και στο τέλος της μέρας παραμένει «γυναίκα» που δεν έχει σαν στόχο ν’ ανταγωνιστεί τον άντρα αλλά να συμπληρώσει ο ένας τον άλλον.\nΣεφ-Ιδιοκτήτρια του Duck Private Cheffing\nΗ σημερινή γυναίκα διαθέτει γνώση, αυτονομία, αυτοπεποίθηση, ισχυρή προσωπικότητα κι ευαισθησία. Αυτός είναι, για μένα, ο συνδυασμός πολλών πραγμάτων και ικανοτήτων που χρειάζεται για να αναδειχθεί μια γυναίκα σε οποιονδήποτε επαγγελματικό τομέα.\nΠροφανώς και οι απαιτήσεις από μια γυναίκα είναι περισσότερες από έναν άνδρα. Αφενός, στον επαγγελματικό τομέα χρειάζονται περισσότερα προσόντα για να μπορέσει να εισχωρήσει και να επιβιώσει σε ένα ανδροκρατούμενο περιβάλλον και αφετέρου, οι υποχρεώσεις της γυναίκας προς την οικογένεια είναι περισσότερες από του άνδρα, δημιουργώντας έτσι έναν αποκλεισμό από την προσωπική της ζωή.\nΗ χρυσή τομή πιστεύω πως βρίσκεται στη διαχείριση του χρόνου μιας γυναίκας στις καθημερινές υποχρεώσεις, αυξομειώνοντας τον όπου εκάστοτε απαιτείται. Η δική μου επαγγελματική ενασχόληση είναι μια πολύπλοκη διαδικασία που απαιτεί πολύ χρόνο, ως εκ τούτου, έχω προσαρμόσει την προσωπική μου ζωή χωρίς ιδιαίτερες απαιτήσεις και με αρκετούς συμβιβασμούς.\nΗ άποψή μου για το θέμα είναι πως τέτοια γεγονότα αντιμετώπισης των γυναικών σε μια εποχή με τόση ενημέρωση, είναι λυπηρά. Η γυναίκα δεν υστερεί τίποτα του άνδρα και ο άνδρας δεν υστερεί τίποτα της γυναίκας. Έχω την εντύπωση, ότι στα χρόνια που διανύουμε όλα αυτά τα φαινόμενα όπως σεξισμός, bullying, ρατσισμός και παιδική εργασία απομονώνονται και καταδικάζονται. Στα επόμενα χρόνια ελπίζω να ζούμε σε μια κοινωνία πιο δίκαιη.\nΘα έλεγα ότι η γυναικεία αλληλεγγύη ήταν, είναι και θα είναι πάντα δυνατή. Θα μιλήσω για το δικό μου ανδροκρατούμενο επάγγελμα και το πώς το βιώνουμε με τις γυναίκες συναδέλφους. Επειδή αντιλαμβανόμαστε το πόσο δύσκολο επάγγελμα κάνουμε και πόσα πράγματα χρειάζεται να θυσιάσουμε, δημιουργούμε αυτόματα ένα αίσθημα αλληλοϋποστήριξης μεταξύ μας. Ένα πρόσφατο παράδειγμα είναι οι 8 γυναίκες από το Κιλκίς που δημιούργησαν, συλλογικά, ένα προϊόν (Γάλα 8) με αποτέλεσμα τη βράβευσή τους για αυτό και τη γυναικεία αλληλεγγύη.\nΤο πρότυπό μου είναι η μητέρα μου. Μια γυναίκα όπως πολλές γυναίκες της γενιάς της που χρειάστηκε παράλληλα με την απαιτητική εργασία να φροντίζει το σπίτι και την οικογένειά της. Μου έχει δείξει πώς όταν κάτι θέλουμε μπορεί να γίνει με υπομονή, επιμονή και σκληρή δουλειά. Είναι ο άνθρωπος που θαυμάζω και εμπιστεύομαι.\nΨυχοθεραπευτρια-Συγγραφέας MSc Counselling Psychology and Psychotherapy\n& Υποψήφια Περιφερειακή Σύμβουλος\nΣήμερα η γυναίκα του δυτικού κόσμου, που επί χρόνια παλεύει να σπάσει τα στερεότυπα, είναι περισσότερο από ποτέ σε θέση να διεκδικήσει οποιοδήποτε κοινωνικό ρόλο και να διαπρέψει σε οποιοδήποτε τομέα.\nΕάν σκεφτεί κανείς την Ελλάδα του ‘80 μπορεί εύκολα να δει ότι οι γυναίκες έχουν βασικά την ευθύνη του σπιτιού και των παιδιών και οι άντρες είναι κατά κύριο λόγο υπεύθυνοι για την οικονομική εξασφάλιση της οικογένειας. Όσο περισσότερο εντάσσονται οι γυναίκες στην αγορά εργασίας, τόσο αλλάζουν και οι οικογενειακοί ρόλοι. Όλο και περισσότερο οι άντρες ασχολούνται με τα παιδιά και το νοικοκυριό. Αυτό φυσικά δε συμβαίνει σε όλα τα σπίτια. Υπάρχουν γυναίκες που έχουν να φροντίζουν την επαγγελματική τους καριέρα, και παράλληλα έχουν τη βασική ευθύνη της καθημερινής φροντίδας του παιδιού, ενώ ταυτόχρονα φροντίζουν και το σπίτι. Και πάλι τα καταφέρνουν. Φυσικά, με κόπο και προσωπικό κόστος. Όμως τα καταφέρνουν και τις θαυμάζω γι’αυτό.\nΗ χρυσή τομή διαφέρει από οικογένεια σε οικογένεια και από ζευγάρι σε ζευγάρι. Χρυσή τομή θεωρώ αυτό που λειτουργεί και για τους δύο, χωρίς κάποιος να υπομένει ή να καταπιέζεται. Προσωπικά, προέρχομαι από μια οικογένεια όπου εργάζονταν και οι δυο γονείς μου και μοιράζονταν τα πάντα. Ο καθένας έκανε ό.τι μπορούσε. Κάπως έτσι πορευόμαστε και με τον άντρα μου. Είμαι σίγουρη πως εάν δεν είχα τη στήριξή του δεν θα μπορούσα να ανταπεξέλθω σε όλα. Μου αρέσει να καταπιάνομαι με πολλά, δεν εφησυχάζομαι και αυτό ευτυχώς ο άντρας μου το επικροτεί και δεν το σαμποτάρει. Πολύτιμη φυσικά είναι και η βοήθεια των γονιών μας. Είναι πολύ σημαντικός παράγοντας οι γονείς του ζευγαριού στην Ελληνική οικογένεια.\nΕίμαι πολύ χαρούμενη για τις παραπάνω κινήσεις και για όλες όσες προωθούν τη δικαιοσύνη και την απενοχοποίηση των ατόμων που είχαν την ατυχία να δεχτουν οποιαδήποτε κακοποίηση ή παρενόχληση. Ωστόσο δεν θεωρώ ότι δεν έχουμε ακόμη δρόμο μποροστά μας. Χρειαζόμαστε δρόμο, για να διώξουμε οποιαδήποτε ρατσιστική διάθεση, για να θεωρούμε υποχρέωσή μας να προσφέρουμε σε όποιον έχει ανάγκη, για να σεβόμαστε τη διαφορετικότητα, για να αγαπάμε έμπρακτα τα ζώα και τον πλανήτη χωρίς να θεωρούμε τον άνθρωπο ανώτερο ον που δικαιούται να καταστρέφει και για να υιοθετήσουμε την νοοτροπία κοινωνικής ευθύνης.\nΗ πιο δυνατή εμπειρία αλληλεγγύης που έχω ζήσει ήταν η εμπειρία μου με τον δημόσιο θηλασμό όπου ένιωσα τη στήριξη και την κατανόηση αμέτρητων γυναικών και τις ευχαριστώ γι’ αυτό. Η αλληλεγγύη στην κοινωνία μας είναι ο πρωταρχικός παράγοντας θετικής εξέλιξης. Χρειάζεται να στηρίζουμε οποιαδήποτε θετική πρωτοβουλία και να φέρνουμε στην επιφάνεια ό,τι δε μας βοηθάει να πετύχουμε το καλύτερο για τον εαυτό μας, την οικογένειά μας και τα παιδιά μας.\nΈχω εμπνευστεί από διάφορες γυναίκες κατά καιρούς. Εμπνέομαι συνεχώς από καθημερινούς ανθρώπους, από τις γυναίκες που εκτιμούν τη ζωή, την οικογένεια, από εκείνες που δεν το βάζουν κάτω, από εκείνες που δουλεύουν με τον εαυτό τους, από εκείνες που πιστεύουν στον εαυτό τους, ακόμη κι αν δεν πίστεψαν οι άλλοι σε εκείνες. Έχω τη φιλοσοφία να προσπαθώ να κρατάω αυτά που θεωρώ ότι θα με εξελίξουν ως προσωπικότητα και αγνοώ τα υπόλοιπα. Επικεντρώνομαι στα θετικά.\nTEDx Ambassador for Greece | ΤΕDxThessaloniki Curator\nIdeas curator | Speaker coach [www.elena-csc.com], Eπιχειρηματίας (Fuels Trader)\nΠολυπράγμων, φιλόδοξη, ευρηματική, αισιόδοξη, αγωνίστρια, είναι κάποια από τα επίθετα που χαρακτηρίζουν κατ’ εμέ τη γυναίκα. Πιστεύω ότι σε κάθε εποχή, ανάλογα με τις απαιτήσεις και τις εξελίξεις, αναδεικνύονται συνθήκες που φωτίζουν τα χαρακτηριστικά και τα προσόντα της κάθε γυναίκας που έχει επιθυμίες, στόχους και όραμα. Διανύουμε μια περίοδο που η κοινωνία και οι κινητήριες δυνάμεις της έχουν αρχίσει και επικοινωνούν ιστορίες από αξιόλογες γυναίκες με ήθος, αξιοπρέπεια και όραμα που συνέβαλαν στην εξέλιξη της κοινωνίας και της ανθρωπότητας. Όσο πιο πολλές και γνωστές γίνονται αυτές οι ιστορίες, τόσο πιο εύφορο αποδεικνύεται το έδαφος, ώστε οι γυναίκες να συμπεριλάβουν τον εαυτό τους στους ρόλους και τις θέσεις που η καθεμία επιθυμεί, αλλά και να τους δοθούν οι ανάλογες ευκαιρίες και δυνατότητες.\nΝιώθω ότι η πρώτη απαίτηση που υπάρχει ξεκινά από τον ίδιο μας τον εαυτό. Φυσικά, οι απαιτήσεις πληθαίνουν ή ενισχύονται από τα πολλαπλά περιβάλλοντα στα οποία ζούμε ταυτόχρονα. Πιστεύω πως είναι σημαντικό εμείς οι ίδιες να αξιολογήσουμε τι θέλουμε και τι μπορούμε να κάνουμε και στη συνέχεια να το επικοινωνήσουμε σωστά και αποτελεσματικά στους ανθρώπους με τους οποίους μοιραζόμαστε τη ζωή μας σε οικογενειακό, προσωπικό και κοινωνικό επίπεδο. Πράγματι, είναι πάρα πολύ δύσκολο γιατί υπάρχουν και εξωγενείς παράγοντες που δεν μπορούμε να επηρεάσουμε, αλλά πιστεύω πως οφείλουμε να προσπαθήσουμε και μπορούμε να πετύχουμε τους στόχους μας. Η ιστορία το αποδεικνύει καθημερινά! Ρόλοι υπάρχουν πολλοί, σημασία έχει να ζήσουμε όσους επιθυμούμε. Πρέπει να μάθουμε να λέμε “όχι” χωρίς να φοβόμαστε ότι θα γίνουμε δυσάρεστες, να θέτουμε όρια για να είμαστε αποτελεσματικές, να εκφράζουμε τις επιθυμίες μας και τους στόχους μας, ώστε να είμαστε ορατές και μέσα στο παιχνίδι, να τολμάμε για όσα μας φαντάζουν δύσκολα ή αδύνατα. Πρέπει ν’ αρχίσουμε να εμπιστευόμαστε τις γνώσεις μας, την εμπειρία μας, το ένστικτό μας. Οφείλουμε να διεκδικούμε ορθά τη θέση που θέλουμε στην οικογένεια, την κοινωνία και την επαγγελματική μας ζωή, χωρίς να είναι απαραίτητο σε όλους τους τομείς, εάν δεν το επιθυμούμε. Ένα είναι σίγουρο, αν δεν το κάνουμε πρώτα εμείς οι ίδιες κανένας δεν θα το κάνει για εμάς!\nΟι ρόλοι που συνδυάζει σήμερα μια γυναίκα είναι πολλαπλοί και απαιτητικοί. Δεν γνωρίζω αν υπάρχει χρυσή τομή, αλλά πιστεύω ότι ως άνθρωποι βρίσκουμε τρόπο και αντιμετωπίζουμε ό,τι χρειάζεται και ό,τι επιθυμούμε. Πως προσπαθούμε λοιπόν να ανταπεξέλθουμε; Κάποιες φορές γινόμαστε ευρηματικές, άλλες φορές αναπτύσσουμε δεξιότητες που δεν είχαμε, υπάρχουν φορές που αποτυγχάνουμε αλλά ποτέ δεν σταματάμε. Η Υπομονή και η επιμονή είναι κλειδιά για την επιτυχία. Αυτό που έχω παρατηρήσει είναι ότι η ζυγαριά δεν είναι ευθεία, συνήθως τείνει προς μια κατεύθυνση και υπάρχει μια εναλλαγή ανάλογα με τις εξελίξεις, τη στιγμή και κυρίως τις επιλογές που κάνουμε κάθε μέρα. Αν υπάρχει χρυσή τομή συμπεριλαμβάνει σίγουρα την συνεργασία και την επικοινωνία των αναγκών και των δυνατοτήτων που υπάρχουν!\nΑδιαμφισβήτητα τέτοιες κινήσεις και καμπάνιες αποτελούν σημαντικά βήματα για την δημιουργία μιας καλύτερης, πιο δίκαιης κοινωνίας με σεβασμό στον άνθρωπο και τα δικαιώματα του. Είναι σημαντικό να βρίσκουμε τρόπους ώστε να επικοινωνούμε καθαρά και αληθινά τι συμβαίνει, να έχουμε το θάρρος να ονομάσουμε τι ζούμε, και τη δύναμη να διεκδικήσουμε αυτό που μας αξίζει, ώστε να ζήσουμε μια ζωή ελεύθερη, ανθρώπινη, με αγάπη και σεβασμό στον συνάνθρωπο. Αυτό μπορούμε να το πετύχουμε όλοι μαζί, ανεξαρτήτως φύλου. Δεν πιστεύω ότι το να χωριστούμε σε στρατόπεδα βοηθάει, ούτε πρέπει να στοχοποιούμε ομάδες, αυτή είναι η αρχή του ρατσισμού με ό,τι αυτό συνεπάγεται. Πιστεύω ότι οι συνέργειες και συνεργασίες έχουν καλύτερα, πιο άμεσα αποτελέσματα. Παρά όμως την εμφανή πρόοδο που έχει επιτευχθεί, πολλά ζητήματα παραμένουν άλυτα και ανάλογα με τον τόπο και τον χρόνο κάποια αναδεικνύονται πιο έντονα. Σύμφωνα με το European Institute for Gender Equality, η Ελλάδα βρίσκεται στην τελευταία θέση στην ΕΕ όσον αφορά την ισότητα των 2 φύλλων. Ακόμα, η φυλετική διάκριση στις αμοιβές στον εργασιακό χώρο αποτελεί ένα από τα σημαντικά σημεία που κυριαρχεί στην παγκόσμια ατζέντα. Σύμφωνα με την World Bank, μόνο 6 χώρες παγκοσμίως - το Βέλγιο, η Δανία, η Γαλλία, η Σουηδία, η Λετονία και το Λουξεμβούργο - προστατεύουν με το νόμο το δικαίωμα των γυναικών ίσης αμοιβή με τους άνδρες για την ίδια θέση εργασίας. Και αυτό τη στιγμή που φετινή έρευνα του Women, Business and the Law της World Bank υποδεικνύει ότι η ισότητα των 2 φύλων αποτελεί παράγοντα της οικονομικής ανάπτυξης μιας χώρας. Αδιαμφισβήτητα σημειώνεται καθημερινά πρόοδος, έστω και αργοπορημένα, αλλά σίγουρα έχουμε ακόμα πολλά βήματα να κάνουμε. Είναι γεγονός ότι τα βασικά ανθρώπινα δικαιώματα δεν αναγνωρίζονται σε αρκετές χώρες και οι διακρίσεις κατά των γυναικών παραμένουν έντονες. Ακόμα και στις «σύγχρονες» δυτικές κοινωνίες, η θέση και τα δικαιώματα των γυναικών δεν γίνονται πάντα σεβαστά με τις ίδιες συχνά να βρίσκονται σε δυσμενή ή αόρατη θέση. Παρατηρούμε ότι χρειάζεται να υπερασπιζόμαστε και να μαχόμαστε καθημερινά για τα αυτονόητα. Είναι λοιπόν επιτακτική η ανάγκη να ονομάσουμε και να αναδείξουμε το πρόβλημα και με συνέργειες να βρούμε λύση, γιατί η παραβίαση των ανθρωπίνων δικαιωμάτων μας αφορά όλους, ανεξαρτήτως φύλου.\nΕίναι τόσο δυνατή όσο και οι αξίες των ανθρώπων που την εκφράζουν. Πρέπει να αλλάξουμε την αφήγηση όσον αφορά αυτό το κομμάτι. Αν αλλάξει η αφήγηση πιστεύω θα αλλάξει και η εμπειρία και θα απελευθερωθούμε όλοι από την ανάγκη να αποδείξουμε κάτι που μπορεί να μας βλάπτει αντί να μας ωφελεί ατομικά και συλλογικά. Πιστεύω στην αλληλεγγύη μεταξύ των ανθρώπων και πιστεύω ότι η αξιοκρατία είναι ο πιο κατάλληλος οδηγός για να χτίσουμε μια καλύτερη κοινωνία. Παράδειγμα όσον αφορά στο χώρο της εργασίας, άρθρο που δημοσιεύθηκε το 2013 στο Ηarvard Βusiness Review για την Ηγεσία, δείχνει ότι επιλέγουμε να ακολουθήσουμε, να προάγουμε ή να ορίσουμε σε μια θέση ανθρώπους με ισχυρή αυτοπεποίθηση. Η προβολή-ένδειξη αυτοπεποίθησης έχει παρατηρηθεί ότι είναι χαρακτηριστικό που συναντάται συχνότερα σε άνδρες, ακόμα κι αν δεν υπάρχει η απαραίτητη εκπαίδευση, γνώση ή εμπειρία για να την υποστηρίξει. Επιπρόσθετα, έχει παρατηρηθεί ότι όταν η αυτοπεποίθηση εκφράζεται από γυναίκες, πολλές φορές συνοδεύεται από επικριτικά σχόλια. Αυτή τη διαφοροποίηση επικοινωνεί πέρα από κάθε αμφιβολία η πρόσφατη διαφήμιση της Nike “Crazy” για τις γυναίκες στο χώρο του αθλητισμού. Το ίδιο άρθρο του HBR υποδεικνύει ότι όποιος έχει ισχυρή αυτοπεποίθηση δεν σημαίνει ότι είναι και ο κατάλληλος ηγέτης. Συνεπώς, επιλέγοντας άτομα που επιδεικνύουν έντονη αυτοπεποίθηση αποκλείονται άλλα - άντρες γυναίκες - που είναι ενδεχομένως πιο κατάλληλοι για την εκάστοτε θέση.\nΠοιο πρότυπο γυναίκας έχετε ως οδηγό στη ζωή σας και ποια συμβουλή της έχετε κάνει motto σας;\nΕίμαι αισιόδοξη για το μέλλον και έχω πίστη ό,τι τα πράγματα θα εξελιχθούν πολύ καλύτερα. Καθημερινά, βέβαια, ερχόμαστε αντιμέτωποι με ζητήματα που πολλές φορές απαιτούν περισσότερα απ’ όσα μπορούμε να δώσουμε. Όπως και όλες οι γυναίκες εκεί έξω, έτσι και εγώ, έχω πάθει κι έχω μάθει. Έχω ρισκάρει κι έχω αποτύχει. Τολμώντας, όμως, έχω επιτύχει όσα μπορούσα μόνο να φανταστώ! Έχω κάνει λάθη και αναγνωρίζοντάς τα δεν σταμάτησα να προσπαθώ γιατί πιστεύω ακράδαντα ότι «αύριο είναι μια καινούργια μέρα» για να πετύχω το στόχο, να ξεπεράσω τις προσδοκίες μου,να ονειρευτώ και να ζήσω! Η Scarlet O’Hara δεν θα έλεγα ό,τι είναι το πρότυπο μου, όχι. Όμως αυτό το σκεπτικό με ωθεί να αντιμετωπίζω ό,τι έρχεται, να δοκιμάζω ό,τι ονειρεύομαι. Υπάρχουν αρκετές γυναίκες που θαυμάζω για διαφορετικούς λόγους, όπως τη μητέρα μου, μία δασκάλα μου από το γυμνάσιο, την αδελφή μου, φίλες μου αγαπημένες και γυναίκες που γνώρισα αρχικά σε επαγγελματικό πλαίσιο και με έχουν γοητεύσει. Θα έλεγα ότι καθημερινές γυναικείες φιγούρες αποτελούν το πιο δυνατό κίνητρο για να κάνει η καθεμία μας το καλύτερο που μπορεί, να ξεπεράσει τον εαυτό της και να τολμήσει να ζήσει όπως επιθυμεί Όλες οι γυναίκες που θαυμάζω έχουν κάτι κοινό: είναι αληθινές στην καρδιά και αυθεντικές στη συμπεριφορά τους! Έχουν φωτιά για ό,τι κάνουν και πάθος για τη ζωή! Είναι πρότυπα γιατί εμπνέουν με το παράδειγμά τους, χωρίς ίσως να το γνωρίζουν.\nΠιστεύω ότι δύσκολα μπορείς να περιγράψεις κάτι τέτοιο, συναντάς πολλές διαφορετικές κατηγορίες γυναικών που σίγουρα δεν μπορούν να τους δοθούν κοινά χαρακτηριστικά.\nΔεν πιστεύω ότι υπάρχουν περισσότερες απαιτήσεις από τις γυναίκες σε σχέση με τους άνδρες. Νιώθω ότι ο σύντροφος μου και συνεργάτης μου έχει να αντιμετωπίσει ακριβώς τα ίδια θέματα με εμένα. Περισσότερο έχει να κάνει με το πόσο επιλέγει κανείς να ασχολείται με την οικογένεια και την προσωπική ζωή.\nΚαλός προγραμματισμός, μοιράζοντας όλες τις αρμοδιότητες ζωής και δουλειάς!\nΎστερα από το #Metro και το Time's Up, βλέπετε όντως να κινούμαστε σε μια κοινωνία δικαιοσύνης; Ποια άλλα καίριας σημασίας ζητήματα παραμένουν ακόμα άλυτα το 2019;\nΣίγουρα πολλά ζητήματα παραμένουν άλυτα, η ανισότητα στο εργασιακό τομέα είναι ένα από αυτά.\nΓυναικεία αλληλεγγύη: Πόσο δυνατή είναι; Μπορείτε να μας πείτε μια ιστορία -δικής σας ή που έχετε ακούσει-που να την επιβεβαιώνει;\nΗ γυναικεία αλληλεγγύη μπορεί να αποτελέσει μια εξαιρετική στήριξη τόσο συναισθηματικά όσο και πρακτικά. Προσωπική εμπειρία είναι η στήριξη και η εμπιστοσύνη που μου έδειξε η καλλιτέχνης Μάρικο Μόρι σε επαγγελματικό και προσωπικό επίπεδο.\nΗ μητέρα μου, μια πολύ έξυπνη γυναίκα με πολλά ενδιαφέροντα και εξαιρετικό γούστο. Δε λειτουργώ με motto αλλά πάντα κουβαλάω μαζί μου τις απόψεις της.\nΕργαζόμενη, μητέρα, σύντροφος, συνεχώς εκπαιδευόμενη, ανήσυχη, τολμηρή, θαρραλέα, ακούραστη, ανεξάντλητη, κοινωνική, ενεργή, χρήστρια των social media, αισιόδοξη.\nΚάθε φορά που τελειώνει η μέρα αναρωτιέμαι πως τα κατάφερα και σήμερα. Ιδιαίτερα τον χειμώνα δυσκολεύομαι πολύ παραπάνω και έχω την αίσθηση ότι ο χρόνος περνάει πολύ γρήγορα και δεν τον προλαβαίνω. Η μία μέρα ίδια με την επόμενη, η κάθε εβδομάδα με το ίδιο πρόγραμμα της προηγούμενης ανάμεσα στη δουλειά, το παιδί, τις δραστηριότητες, την καθαριότητα, τους λογαριασμούς, το σούπερ μάρκετ και την λαική του Σαββάτου. Σκέφτομαι πως αντέχουμε εμείς οι γυναίκες, όλες μας. Από τις φίλες μου, τις μαμάδες που πίνουμε βιαστικό καφέ περιμένοντας να σχολάσουν τα παιδιά από τα αγγλικά που κάνουμε την ψυχοθεραπεία μας σε αυτούς του στριμωγμένους καφέδες της μισής ώρας, μέχρι τις γυναίκες που δουλεύουν τετράωρα και προσπαθούν με μισό μισθό να καλύψουν μια ολόκληρη οικογένεια και πηγαινοέρχονται από τη μια άκρη της πόλης στην άλλη.\nΠραγματικά το σκέφτομαι συνέχεια! Με απασχολεί αυτό το ερώτημα. Αυτό το διάστημα τυγχάνει να κάνω μια δουλειά που μου αρέσει. Ποτέ όμως το επάγγελμα δεν προσδιόριζε τον εαυτό μου, το ποια είμαι ή τη ζωή μου γενικότερα. Όλη μου τη δυναμή την αντλώ από τη χαρά που έχω για τη ζωή. Για μένα αυτή είναι η χρυσή τομή. Επίσης, πάντα ήθελα να κάνω μόνο ένα παιδί και έτσι προσπαθώ να προσφέρω στους ανθρώπους που έχω δίπλα μου αγάπη και αρμονία. Δε θέλω να κάνω πράγματα γιατί έτσι πρέπει ή γιατί είμαι υποχρεωμένη να κάνω κάτι. Δίνω πάντα χρόνο στον εαυτό μου και στην ησυχία μου, μένω μόνη στο σπίτι χωρίς να μιλάω με κανέναν για να ησυχάζω και να ακούω τον εαυτό μου, αυτό ναι με βοηθάει και καταφέρνω μετά με ηρεμία να ανταποκριθώ σε όλες τις υποχρεώσεις.\nΠέρα από αυτά τα δύο κινήματα που έχουν να κάνουν με τη σεξουαλική βία, παρενόχληση και κακοποίηση γυναικών παραμένουν άλυτα εργασιακά ζητήματα ίσης αμοιβής, μεταχείρισης, διάκρισης σε ηγετικούς ρόλους κλπ. Επίσης, και οι διεκδικήσεις της κοινότητας ΛΟΑΤ (LGBT) για ζητήματα εκπαίδευσης, εργασίας, υγείας, ανθρωπίνων δικαιωμάτων.\nΣτη γειτονιά μου στα Κάστρα πριν από περίπου δυο χρόνια μία γειτόνισσα μου η Κυριακή Φράγκου αποφάσισε να μαγειρεύει κάθε Κυριακή για τους άστεγους στη Θεσσαλονίκη επειδη τα συσσίτια είναι κλειστά τα Σαββατοκύριακα. Την ιδέα αγκάλιασαν και οι φίλες της από τη γειτονιά και έφτασαν σήμερα να ετοιμάζουν κάθε Κυριακή 150 μερίδες φαγητό και να τις προσφέρουν σε συνανθρώπους μας στο κέντρο της Θεσσαλονίκης που τις έχουν ανάγκη. Κάθε πρωί πίνουν τον ελληνικό καφέ παρέα και καταστρώνουν σχέδια για δωρέαν προμήθειες, μαγείρεμα και διανομές. Αυτές είναι οι μητέρες μας, οι γιαγιάδες μας οι γυναίκες της διπλανής πόρτας…\nΘα μπορούσα να αναφέρω αμέτρητες γυναίκες από την Ελλάδα και το εξωτερικό, κάθε φορά κρατώ και κάτι πολύτιμο από κάτι που διάβασα, από μια κουβέντα στο αστικό, μια τυχαία συζήτηση στο δρόμο. Πρόσφατα διάβασα για τη ζωή της Μαρίκας Νίνου και τον έρωτα της με τον Βασίλη Τσιτσάνη. Είχε μια ταραχώδη ζωή πέθανε από καρκίνο σε ηλικία μόλις 35 ετών. Αυτό που κράτησα είναι η διεκδικητικότητα της όταν απαίτησε από το κέντρο που εμφανιζόταν περισσότερες από τις 25 δραχμές που έπαιρνε μεροκάματο. Δεν της έδωσαν την αύξηση, τους παράτησε και ήταν η αφορμή να ξεκινήσει τη συνεργασία της με τον Βασίλη Τσιτσάνη όταν πήρε τη θέση της Σωτηρίας Μπέλλου για 90 δραχμές μεροκάματο. Στην ουσία αυτή ήταν η απαρχή του θυελλώδους έρωτα τους. Η ζωή της ενέπνευσε το σενάριο για την ταινία του Κώστα Φέρρη, Ρεμπέτικο.\nΔιαχειρίστρια των ιστότοπων www.pigolampides.gr & www.thepaperboat.gr\nΔυναμισμός, αυτοπεποίθηση, εξωστρέφεια, αυτογνωσία, multi-tasking skills είναι τα χαρακτηριστικά που εγώ βλέπω στη σύγχρονη γυναίκα.\nΗ κοινωνία είμαι εγώ. Είμαι εγώ αυτή η γυναίκα που έχει ιδέες και δημιουργική φαντασία, που θέλει να νιώθει ικανοποίηση μέσα από τη δουλειά της, ενώ ταυτόχρονα θέλει να φροντίζει και την οικογένειά της. Το αν βολεύει και την «κοινωνία» είναι ένα άλλο θέμα. Ωστόσο νιώθω πως εγώ το επιλέγω. Αγαπώ τους άντρες, τους θεωρώ αναντικατάστατους στη ζωή και δεν πιστεύω ότι τους αναλογούν λιγότερα. Πιστεύω στην ισότητα των δύο φύλων.\nΔεν ανταπεξέρχομαι σε όλες μου τις υποχρεώσεις. Αυτό είναι το μυστικό. Να καταρρίψουμε τον μύθο της τέλειας γυναίκας, που τα καταφέρνει όλα. Μάστιγα τα social media που παρουσιάζουν μόνο τις γυαλιστερές εικόνες. Τι κάνω λοιπόν; Προσπαθώ να δίνω προτεραιότητα σε όσα ευθυγραμμίζονται με τις αξίες μου. Φροντίζω διαρκώς το πνεύμα μου ώστε να έρχομαι σε επαφή με την αληθινή φωνή μέσα μου και να μη χάνω την πυξίδα μου. Αγαπώ και εμπιστεύομαι όσο μπορώ τους ανθρώπους που έχω απέναντί μου και προσπαθώ να φέρομαι έτσι και στον εαυτό μου, του οποίου είμαστε οι αυστηρότεροι κριτές. Με τους παραπάνω τρόπους, βλέπω τα σημαντικά και επιλέγω αυτά που μου δίνουν χαρά και ενθουσιασμό.\nΗ φτωχοποίηση και η εκμετάλλευση των λαών, η προσπάθεια αποχαύνωσής τους μέσα από τα ΜΜΕ και τα social media. Όταν χάνουμε την αληθινή επαφή με τον εαυτό μας, τότε επιτρέπουμε να μας εκμεταλλεύονται, να μας κακομεταχειρίζονται. Είναι σημαντικό να παραμείνουμε μέσα μας παιδιά, σημαντικό όσο και ο αέρας που αναπνέουμε. Είναι σημαντικό να μην πάψουμε να έχουμε φωνή και να σηκωνόμαστε «από το ποδήλατο», κάθε φορά που πέφτουμε.\nΗ ιστορία μου είναι το προσωπικό μου βίωμα. Μετρώ δεκάδες φίλες, η κάθε μία μοναδική, με τις οποίες μοιράζομαι καθημερινά αμέτρητους προβληματισμούς, χαρές, ανασφάλειες, εμπειρίες. Ωστόσο θα ήθελα να τονίσω πως υπάρχουν εξίσου πολλοί άντρες στη ζωή μου, που με βοηθούν να εξελιχθώ. Η αλληλεγγύη είναι πανανθρώπινη αξία και όσο αγαπάς και εκτιμάς τον εαυτό σου και τους άλλους, τόσο γίνεσαι παρατηρητής της στη ζωή σου.\nΤη μητέρα που διδάσκει την χωρίς όρους αγάπη, τη φίλη που, ενώ έχει άρρωστο το παιδί της, μου συμπαραστέκεται σε μια δύσκολη στιγμή, την γνωστή που ξεπερνάει μια δύσκολη ασθένεια, τη σύζυγο που υπομένει τον άντρα της γιατί η αγάπη της για αυτόν ξεπερνάει τον ίδιο της τον εαυτό, την γερόντισσα που προσφέρει απλόχερα αγάπη και γιατρειά, τη γυναίκα που κάνει το όνειρό της επάγγελμα. Κάθε γυναίκα που σέβεται τον εαυτό της και τους γύρω της.\nΕθελόντρια σε ομάδα σίτισης\nΗ σύγχρονη γυναίκα αντιλαμβάνεται τον εαυτό της ως πιο δυναμικό και αυτόνομο και συνδυάζει πολλούς ρόλους στην καθημερινότητά της. Παρόλα αυτά, νομίζω πως κάποιες φορές χάνει μέρος της χάρης, της ευαισθησίας και της δεκτικότητας που τη χαρακτηρίζει στην προσπάθειά της να ανταπεξέλθει στους ρόλους της και στους στόχους που έχει θέσει. Θεωρώ όμως ότι πάντα κρατά στενή επαφή με το πιο διαισθητικό της κομμάτι, την επικοινωνία με τον εαυτό της και το μυστήριο που πλανάται γύρω της.\nΝομίζω ότι η κοινωνία έχει περισσότερες απαιτήσεις από τους ανθρώπους συνολικά. Όσο οι άντρες, τόσο και οι γυναίκες, προσπαθώντας να ανταποκριθούν σε όλο και περισσότερους ρόλους, αυξάνουν τις απαιτήσεις, τις προσδοκίες και τους στόχους τους. Αυτό όμως τελικά υπόκειται στην ελευθερία επιλογής της ζωής που θέλει να ακολουθήσει ο καθένας.\nΕίναι αλήθεια ότι δεν καταφέρνω πάντα να αντεπεξέλθω στις υποχρεώσεις που έχω. Στην αρχή απογοητευόμουν και θύμωνα. Με τον καιρό έχω καταλάβει ότι και αυτό είναι μέρος της εξέλιξης και της αποδοχής του εαυτού μου. Η χρυσή τομή για μένα, είναι να προσπαθώ να βάζω προτεραιότητες, να ζητάω βοήθεια και αν κάτι δεν το προλάβω ή δεν το καταφέρω, να δώσω μία ευκαιρία για καλύτερη διαχείριση την επόμενη φορά.\nΣίγουρα όλα τα κινήματα και οι προσπάθειες στήριξης ανθρώπων που βρίσκονται σε ανάγκη είναι αξιοθαύμαστα και δημιουργούν αίσθημα ασφάλειας σε όσους παλεύουν για τα αυτονόητα... Θεωρώ εξαιρετικής σημασίας το μεταναστευτικό ζήτημα. Τόσοι άνθρωποι αφήνουν τη χώρα τους, την οικογένειά τους και αναγκάζονται να φύγουν χωρίς προορισμό τις περισσότερες φορές. Μου μοιάζει υπεράνθρωπο να βάλεις τη ζωή σου σε ένα σακίδιο και να φύγεις από την πατρίδα σου χωρίς συγκεκριμένο προορισμό. Επίσης, το κίνημα #ZeroHunger αφορά στο καίριας σημασίας ζήτημα εξισορρόπησης του καταμερισμού της τροφής. Αν καταναλώνει ο καθένας μας μόνο όση τροφή χρειάζεται χωρίς σπατάλες, θα εξασφαλιστεί τροφή για όλους όσους δεν έχουν σε βάθος πενταετίας. Ελπίζω κάποια στιγμή σύντομα, όλα τα ζητήματα που αφορούν στην ανθρώπινη αλληλεγγύη και στήριξη να πάρουν το δρόμο τους.\nΓια να είμαι ειλικρινής δεν έχω βιώσει κάτι που να επιβεβαιώνει την γυναικεία αλληλεγγύη. Ίσως δεν έχω εστιάσει σε αυτό το κομμάτι. Περισσότερο έχω εμπειρίες στήριξης και βοήθειας από ανθρώπους, ανεξαρτήτως φύλου. Πριν τρία χρόνια με την ομάδα σίτισης της οποίας είμαι μέλος, πήγαμε σε αποστολή στην Ειδομένη για παροχή βοήθειας σε πρόσφυγες. Ήμουν ανήσυχη και είχα επιφύλαξη για όλη τη διαδικασία (περισσότερο για την άγνωστη κατάσταση που θα αντιμετωπίζαμε). Η επικεφαλής της ομάδας μας ήταν τόσο γλυκιά μαζί μου, μου πήρε όλες τις ανησυχίες, ταυτόχρονα με έβαλε σε δράση, ήταν αυστηρή και συγκεκριμένη με όλα όσα έπρεπε να γίνουν, που τελικά αυτή η εμπειρία με συνοδεύει μέχρι σήμερα έντονα και με μεγάλη συγκίνηση.\nΠοιο πρότυπο γυναίκας έχετε ως οδηγό στη ζωή σας και ποια συμβουλή της έχετε κάνει motto σας\nΔεν θα αναφερόμουν σε συγκεκριμένο πρότυπο, αλλά σε επιρροές από ανθρώπους που λειτουργούν ως οδηγοί στη ζωή μου. Κάποιες από τις συμβουλές τους, που προσπαθώ να ακολουθώ, είναι:\nνα προσπαθώ να μπω στη θέση του άλλου\nνα καλοδέχομαι και τα θετικά και τα αρνητικά της ζωής, προσπαθώντας να μάθω και από τα δύο\nνα έχω στόχους, έστω και πολύ μικρούς\nΠοια είναι «η γυναίκα του σήμερα»; Διαφωνώ με αυτού του είδους τους χαρακτηρισμούς. Θεωρώ ότι κάθε γυναίκα, όπως και κάθε άνθρωπος, πρέπει να έχει εκείνη τη φυσιογνωμία που την κάνει να αισθάνεται όμορφα, ασχέτως προτύπων των media, ομορφιάς και «επιτυχίας». Επιτυχημένη γυναίκα είναι μια ευτυχισμένη γυναίκα. Αυτό δεν είναι φαινόμενο του «σήμερα», αλλά διαχρονικό.\nΣίγουρα!! Το ευχάριστο, βέβαια, είναι πως αρκετοί άντρες πλέον επιλέγουν να συμμετέχουν έμπρακτα στα της οικογένειας, και κυρίως στο μεγάλωμα των παιδιών. Τα νέα ζευγάρια λειτουργούν πολύ περισσότερο ως ομάδα, ως συνοδοιπόροι, χωρίς να υπάρχουν, σε μεγάλο βαθμό, οι «κλασικοί» διαχωρισμοί των δυο φύλων. Προφανώς, η γυναίκα ως μάνα αναλαμβάνει συνήθως περισσότερα, αλλά οι μπαμπάδες της γενιάς μας δεν έχουν, μάλλον, καμία σχέση με τους μπαμπάδες μας, που όσο κι αν τους λατρεύουμε, οι περισσότεροι ήταν εκεί κυρίως τα Σαββατοκύριακα, σε ρόλο, μάλλον ... β’ αντρικό!\nΑρχικά, δεν τα καταφέρνω πάντα! Ευτυχώς, έχω επιλέξει ανθρώπους δίπλα μου με κατανόηση! Χρυσή τομή δεν ξέρω αν υπάρχει. Θέλω να είμαι οργανωμένη, να ανταποκρίνομαι στα σημαντικά και να βάζω μικρούς, επιτεύξιμους στόχους, ώστε να μην χάνω την υπομονή μου, αλλά να παίρνω δύναμη για το επόμενο, μεγαλύτερο βήμα. Η επιτυχία - σε καριέρα μα και σε σχέσεις- δεν έρχεται ούτε εύκολα, ούτε πάντα και σε όλα! Προσωπικά, δουλεύω πολύ με τον εαυτό μου και προσπαθώ να εξελίσσομαι. Κυρίως, βέβαια, αντιλαμβάνομαι πως θα κάνω και λάθη. Το θέμα είναι να τα παρατηρώ, να μαθαίνω από αυτά και να μην το βάζω κάτω. Νομίζω πως αυτό είναι το μυστικό!\nΒλέπω να κινούμαστε σε μια κοινωνία πιο ανοιχτόμυαλη, πιο ανεκτική και δεκτική. Πιο ειλικρινή, που δε φοβάται να μιλήσει, να αντιδράσει, να καταγγείλει. Και αυτό είναι σπουδαίο. Ναι, ξεκλειδώθηκαν πολλοί όταν κάποιος έκανε την αρχή και μίλησε. Το θέμα, βέβαια, δεν είναι μόνο να καταδικάζουμε όσα μας ενοχλούν, αλλά να προχωράμε και σε πράξεις. Ο καθένας, όπως μπορεί, ώστε τα φαινόμενα αυτά να εκλείψουν σταδιακά, και - ευχής έργον- να παραδώσουμε έναν κόσμο στα παιδιά μας που το #metoo (για παράδειγμα) δεν θα υπάρχει ή θα είναι σε πολύ μικρότερο βαθμό και θα αντιμετωπίζεται πιο άμεσα! Άλυτα παραμένουν άπειρα θέματα, και πάντα θα υπάρχουν. Και εν έτη 2019, ίσως θα ήταν καλό να προσπαθήσουμε όλοι να είμαστε πιο ουσιαστικοί “influencers”. Ακόμα και αν αυτό το influence φτάνει μέχρι το να πείσεις μόνο την αδερφή σου να καταργήσει την χρήση πλαστικής σακούλας, είναι πολύ σπουδαίο.\nΑυτή η απάντηση διαβάζεται καλύτερα ενώ ακούς το «together we triumph» της Ελένης Φουρέιρα! Φυσικά και η γυναικεία αλληλεγγύη είναι πάρα πολύ δυνατή. Επιβεβαιώνεται καθημερινά στις πραγματικές γυναικείες φιλίες. Πιο σοβαρά τώρα, να σας αναφέρω μια ιστορία από το ταξίδι μου στην Ρουάντα με την Actionaid. Επισκεφτήκαμε έναν συνεταιρισμό γυναικών, οι οποίες είχαν υποστεί κακοποίηση από τους άνδρες τους. Παρόλα αυτά, ενώθηκαν και μέσα από τα σκληρά τους βιώματα, βρήκαν την δύναμη όχι απλώς να βγάζουν μόνες τους χρήματα πλέκοντας καλάθια, αλλά να προσφέρουν περισσότερο στην οικογένειά τους ακόμα και από τους άντρες τους (τους άνδρες που κυρίως λόγω βαθιάς αμορφωσιάς τις κακοποιούσαν στο παρελθόν). Το μαγικό είναι, πως ενωμένες, αυτές οι γυναίκες έφτασαν στην συγχώρεση των ανδρών τους. Είναι τεράστιο το βάρος που αποχαιρετάς όταν συγχωρείς, γιατί η συγχώρεση είναι ένα δώρο που κάνεις στον εαυτό σου. Ξαναπαίρνεις εσύ η ίδια την δύναμή σου, ώστε να ξαναφτιάξεις τη ζωή σου.\nΑπό «διάσημες» μπορώ να σου πω πολλές. Διαβάζω πολλές βιογραφίες, συνεντεύξεις, και κρατάω από την κάθε μια κάτι για να συνθέσω το δικό μου παζλ. Για παράδειγμα, τις προάλλες είδα μια συγκλονιστική παράσταση, το Μasterclass με την καθηλωτική Μαρία Ναυπλιώτου. Κράτησα τόσα λόγια της Μαρία Κάλλας από την παράσταση και διάβασα μετά άλλα τόσα. Ακόμη, όσο μεγαλώνω, είμαι πολύ προσεκτική στην επιλογή των ανθρώπων που έχω γύρω μου και μπορώ να πω με περηφάνια πως οι φίλες μου είναι γυναίκες πρότυπα, είναι έμπνευση και πλάσματα που εκπέμπουν φως. Σημαντική συμβουλή, «διάλεξε σοφά τους φίλους σου, γιατί θα τους μοιάξεις»!


Ολοήμερο σχολείο | Βιβλία Public\nΟλοήμερο σχολείο reviews\nΠαπαπέτρου Μαρία, Σουσαμίδου - Καραμπέρη Αικατερίνη\nISBN: 9789601212944 | Κωδ. Προϊόντος: #1058837\nISBN 10: 9601212949\nΣύνοψη του βιβλίου "Ολοήμερο σχολείο"\n[...] Οι συγγραφείς του βιβλίου επιχειρούν μια τεκμηριωμένη προσέγγιση του ζητήματος του ολοήμερου σχολείου, μέσα από τη διεξοδική ανάλυση του θεσμού. Παρουσιάζονται οι λόγοι ίδρυσης αυτού του νέου τύπου σχολείου, η εξελικτική του πορεία και το αναλυτικό πρόγραμμα σπουδών με τα νέα διδακτικά αντικείμενα και τις μεθόδους τους. Αναλύεται η θέση του εκπαιδευτικού, του μαθητή, του γονέα στο ολοήμερο σχολείο. Επισημαίνεται η σημασία του σχολικού χώρου στην υλοποίηση των εκπαιδευτικών και παιδαγωγικών στόχων που τίθενται με το νέο θεσμό και τονίζεται η αναγκαιότητα ανασχεδιασμού του, ώστε να προσαρμοστεί στις νέες απαιτήσεις. [...]\nΒιογραφία συγγραφέα: Παπαπέτρου Μαρία\nΗ δρ Μαρία Παπαπέτρου γεννήθηκε στη Θεσσαλονίκη και είναι πτυχιούχος του Τμήματος Αρχιτεκτόνων της Πολυτεχνικής Σχολής ΑΠΘ και απόφοιτος της σχολής των Επιστημών της Προσχολικής Αγωγής. Το 2002 αναγορεύτηκε διδάκτορας της Πολυτεχνικής σχολής του ΑΠΘ. Έχει εργασθεί ως ελεύθερος επαγγελματίας στη Θεσσαλονίκη σε μελέτες και επιβλέψεις κτιριακών έργων (1980-1993). Από το 1993 υπηρετεί στη δημόσια εκπαίδευση. Συνεργάσθηκε με τη Σχολή των Επιστημών της Προσχολικής Αγωγής και το τμήμα των Αρχιτεκτόνων της Πολυτεχνικής Σχολής του ΑΠΘ (2001-2004) στη διδασκαλία εργαστηριακών μαθημάτων. Είναι μέλος ελληνικών επιστημονικών εταιρειών και τη UIA (Διεθνούς Ένωσης Αρχιτεκτόνων). Έλαβε μέρος σε πολλά επιστημονικά συνέδρια στην Ελλάδα και το εξωτερικό με εισηγήσεις σχετικές με το χώρο και το παιδί.\nΒιογραφία συγγραφέα: Σουσαμίδου - Καραμπέρη Αικατερίνη


Τσάντα υφασμάτινη Llama | an-agapas.gr\nHome » Christening » Βαπτιστικά » Christening boxes & bags » Τσάντα υφασμάτινη Llama\nΛαδόπανα λευκά με φάσα τριαντάφυλλο\nΤσαντάκι μαρτυρικών τριαντάφυλλο με πεταλουδίτσα\nΛαμπάδα φιόγκος τριαντάφυλλα\nΛαδοσέτ εμπριμέ φιογκάκια\nΥφασμάτινη τσάντα ροζ με με εκτύπωση Llama.\nΗ τσάντα είναι χειροποίητη και μπορεί να συνδυαστεί με λαδόπανα, λαμπάδα, λαδοσέτ, προσκλητήρια, μπομπονιέρες και κεντρικό στολισμό με το ίδιο ύφασμα.\n*Σας αρέσει με κάποιο άλλο ύφασμα; Παρακαλούμε να αναφέρετε στα σχόλια τον κωδικό που επιθυμείτε από τα υφασμάτινα προϊόντα.


Dead Poets Society (1989) Ο Κύκλος των Χαμένων Ποιητών | OnLine Filmer\nReal Time: 2018-02-24 23:37:58\nDead Poets Society (1989) Ο Κύκλος των Χαμένων Ποιητών\n9.63 8 ψήφοι\nΧρονολογία: 1989 (Διάρκεια:128')\nΗθοποιοί: Robin Williams, Robert Sean Leonard, Ethan Hawke\nΛέξεις κλειδιά: 1989, Age pg, Ethan Hawke, imdb 8, Peter Weir, Robert Sean Leonard, Robin Williams\nΟ ντροπαλός Τοντ Αντερσον είναι ο νέος μαθητής ενός αυστηρού σχολείου αρρένων, όπου ο αδελφός του υπήρξε αριστούχος. Ο συγκάτοικός του, Νιλ, έξυπνος και δημοφιλής, ζει με την καταπίεση του πατέρα του. Η ζωή των δύο και των υπολοίπων συμμαθητών τους θα αλλάξει σύντομα με την έλευση ενός καινούργιου καθηγητή, του Κίτινγκ, που θα τους σπρώξει να πάνε ενάντια στο κατεστημένο. H διάσημη και λυτρωτική ταινία του Γουίαρ, σχετικά με έναν νεωτεριστή καθηγητή που μέσα στο αρτηριοσκληρωτικό περιβάλλον ενός κολλεγίου, προσπαθεί να διδάξει στους μαθητές του την αξία της ποίησης και την αγάπη για τη ζωή.\n166 ερωτήματα στην βάση δεδομένων σε 3.406 δευτερόλεπτα.


1 E ΕΦΗΜΕΡΙ Α ΤΗΣ ΚΥΒΕΡΝΗΣΕΩΣ ΤΗΣ ΕΛΛΗΝΙΚΗΣ ΗΜΟΚΡΑΤΙΑΣ Ιουνίου 2017 ΤΕΥΧΟΣ ΔΕΥΤΕΡΟ Αρ. Φύλλου 1976 ΑΠΟΦΑΣΕΙΣ Αριθμ Τεχνικές προδιαγραφές μελετών Ειδικών Χωρικών Σχεδίων (Ε.Χ.Σ) του ν. 4447/2016 (ΦΕΚ Α 241). Ο ΥΠΟΥΡΓΟΣ ΠΕΡΙΒΑΛΛΟΝΤΟΣ ΚΑΙ ΕΝΕΡΓΕΙΑΣ Έχοντας υπόψη: 1. Τις διατάξεις του άρθρου 8 του ν. 4447/2016 (Α 241) «Χωρικός σχεδιασμός -Βιώσιμη ανάπτυξη». 2. Το με αριθμ. π.δ. 100/2014 (Α 167). 3. Τις διατάξεις του ν. 3882/2010 (ΦΕΚ 166 Α / ). 4. Τις διατάξεις του άρθρου 90 του Κώδικα Νομοθεσίας νια την Κυβέρνηση και τα κυβερνητικά όργανα, που κυρώθηκε με το άρθρο πρώτο του π.δ. 63/2005 (Α 98). 5. Το γεγονός ότι από τις κανονιστικές διατάξεις της παρούσας απόφασης δεν προκαλείται δαπάνη του κρατικού προϋπολογισμού, αποφασίζουμε: Α. Καθορίζονται τεχνικές προδιαγραφές για την εκπόνηση των μελετών «Ειδικών Χωρικών Σχεδίων» (Ε.Χ.Σ.), βάσει τα οριζόμενα στο άρθρο 8 του ν.4447/2016 (ΦΕΚ Α /241) περί «Χωρικού σχεδιασμού - Βιώσιμης ανάπτυξης» ως εξής: Ι. ΣΤΟΧΟΙ ΚΑΙ ΠΕΡΙΕΧΟΜΕΝΟ ΤΩΝ Ε.Χ.Σ. Ο στόχος, το περιεχόμενο και οι διαδικασίες έγκρισης των Ε.Χ.Σ. ορίζονται στο άρθρο 8 του ν. 4447/2016. Κατά την κατάρτισή τους, τα Ε.Χ.Σ εναρμονίζονται με τις κατευθύνσεις των εγκεκριμένων Ειδικών και των Περιφερειακών Χωροταξικών Πλαισίων και τις κατευθύνσεις της οικείας αναπτυξιακής πολιτικής και λαμβάνουν υπόψη τις κατευθύνσεις των εγκεκριμένων Τοπικών Χωρικών Σχεδίων και Ζωνών Οικιστικού Ελέγχου. Τα Ειδικά Χωρικά Σχέδια υπόκεινται σε Στρατηγική Μελέτη Περιβαλλοντικών Επιπτώσεων (ΣΜΠΕ), η οποία εκπονείται με βάση τα αναφερόμενα στην κοινή υπουργική απόφαση /2006 (ΦΕΚ Β /1225/2006) και εγκρίνονται με το προεδρικό διάταγμα της παραγράφου 3γ του άρθρου 8 του ν. 4447/2016. ΙΙ. ΜΕΛΕΤΗ ΕΧΣ Στάδια και Περιεχόμενο Η μελέτη των Ειδικών Χωρικών Σχεδίων εκπονείται σε ένα (1) στάδιο και το περιεχόμενο της περιλαμβάνει την ανάλυση της υπάρχουσας κατάστασης, τη διάγνωση των προβλημάτων, προοπτικών και τάσεων στην ευρύτερη περιοχή για την οποία συντάσσεται το Ε.Χ.Σ., τη διατύπωση των εναλλακτικών προτάσεων της χωρικής οργάνωσης της περιοχής και την τελική πρόταση που προκρίνεται από το φορέα κίνησης της διαδικασίας καθώς και αιτιολόγηση της επιλογής της. Η μελέτη των Ειδικών Χωρικών Σχεδίων συντάσσεται με τρία επίπεδα αναφοράς: α) το επίπεδο της ευρύτερης περιοχής, η οποία αφορά στη Δημοτική ενότητα/ες του οικείου Καλλικρατικού Δήμου/ων, στην οποία εμπίπτει η περιοχή επέμβασης, β) το επίπεδο της ζώνης άμεσης επιρροής, η οποία αφορά στην περιβάλλουσα περιοχή που βρίσκεται σε άμεση συσχέτιση με την περιοχή επέμβασης λόγω της αλληλεπίδρασης και της συσχέτισης με αυτήν, γ) την περιοχή επέμβασης. Η μελέτη των Ειδικών Χωρικών Σχεδίων, εφόσον συμπεριλαμβάνει και Πολεοδομικό Σχέδιο Εφαρμογής, υλοποιείται σε δύο (2) στάδια. Το περιεχόμενο του δευτέρου περιλαμβάνει την εκπόνηση του Πολεοδομικού Σχεδίου Εφαρμογής με το οποίο καθορίζονται οι ρυμοτομικές και οικοδομικές γραμμές, οι κοινόχρηστοι, κοινωφελείς και οικοδομήσιμοι χώροι της περιοχής μελέτης και δημιουργούνται τα οικόπεδα μέσω της πράξης εφαρμογής.\n2 19986 ΕΦΗΜΕΡΙ Α TΗΣ ΚΥΒΕΡΝΗΣΕΩΣ Το ΠΣΕ περιλαμβάνει και τα διαγράμματα των δικτύων υποδομής σύμφωνα με την κείμενη νομοθεσία. Οι Χάρτες των Ε.Χ.Σ. εκπονούνται σε ψηφιακά υπόβαθρα και κτηματογραφικά διαγράμματα. Ως προβολικό σύστημα χρησιμοποιείται το ΕΓΣΑ 87. Σε κάθε περίπτωση τα παραδοτέα στοιχεία, που καθορίζονται στις προδιαγραφές χαρτών, θα παραδοθούν ως δομημένη διανυσματική πληροφορία. Για την εκπόνηση της μελέτης πρέπει να λαμβάνονται υπόψη όλοι οι ισχύοντες κανονισμοί, όπως: Πρότυπα Υ.ΠΕ.ΧΩ.Δ.Ε. (Υ.Χ.Ο.Π.). Κανονισμοί Υπουργείου Δημοσίων Έργων για τεχνικά έργα Κανονισμοί κοινωφελών δικτύων (ΔΕΗ, ΟΤΕ, ΕΥΔΑΠ, ΔΕΥΑ, ΕΡΤ) Χρήσεις γης Λοιποί σχετικοί κανονισμοί Για λόγους συνέχειας και συνέπειας των διαχρονικά εφαρμοζόμενων πολιτικών του Υπουργείου Περιβάλλοντος και Ενέργειας (ΥΠΕΝ/τ. ΥΠΕΚΑ/τ.ΥΠΕΧΩΔΕ), διατηρείται σε ισχύ το σύνολο των διατάξεων εκείνων (εφαρμοστικών και τεχνικών οδηγιών και προδιαγραφών) που αφορούν άμεσα στην μεθοδολογία παραγωγής και οργάνωσης των συνοδών γεωχωρικών δεδομένων κατ εφαρμογή του ν. 3882/2010. Συνυποβάλλονται οι ακόλουθες ΜΕΛΕΤΕΣ: Στρατηγική Μελέτη Περιβαλλοντικών Επιπτώσεων - ΣΜΠΕ Γεωλογική Μελέτη Καταλληλότητας για τις περιπτώσεις που η περιοχή επέμβασης βρίσκεται σε εκτός σχεδίου περιοχές Μελέτη οριοθέτησης ρεμάτων (εφ' όσον απαιτείται) Α. Περιεχόμενο Μελέτης ΕΧΣ Κεφάλαιο 1. Αναπτυξιακός χαρακτήρας Προοπτικές ευρύτερης περιοχής μελέτης : Τοποθετείται η περιοχή μελέτης στο χωρικό πλαίσιο που την περιβάλλει, δηλαδή στη Δημοτική Ενότητα/ες του αντίστοιχου Δήμου/ων, στην/στις Περιφερειακή/ ες Ενότητα/ες και στην/στις αντίστοιχη/ες Περιφέρεια/ ες και γίνονται συσχετίσεις στα πλαίσια του οικιστικού δικτύου της Δημοτικής Ενότητας/Δήμου, της Περιφερειακής Ενότητας/Περιφέρειας και της χώρας. Σκιαγραφείται και αναλύεται η ταυτότητα της ευρύτερης περιοχής μελέτης, όπως προκύπτει από: δημογραφικά χαρακτηριστικά, οικονομικές δραστηριότητες και απασχόληση, ενδογενείς αναπτυξιακές δυνατότητες και τυχόν συγκριτικά πλεονεκτήματα της περιοχής σε σχέση και με το ευρύτερο οικονομικό περιβάλλον. Λαμβάνεται επίσης, υπόψη το βιοτικό επίπεδο και η ποιότητα ζωής με τις υποστηρικτικές τους υποδομές (τεχνική και κοινωνική υποδομή, αρχιτεκτονική φυσιογνωμία - ποιότητα οικιστικού περιβάλλοντος κλπ). Επιπλέον σχολιάζονται πολιτιστικά - ιστορικά και κοινωνικά χαρακτηριστικά της περιοχής ενώ γίνεται ανάλυση όλων των στοιχείων του φυσικού περιβάλλοντος εντός της έκτασης της περιοχής μελέτης, με επισήμανση των αξιόλογων οικοσυστημάτων, φυσικών τοπίων και λοιπών προστατευομένων περιοχών ή περιοχών που χρήζουν προστασίας. Αναγνώριση περιοχής επέμβασης/ ακινήτου όπου απαιτείται, διάγραμμα κάλυψης ή τοπογραφικό διάγραμμα, με όριο ιδιοκτησίας και κτίσματα με αναγραφή επιφανειών. Ορισμός ευρύτερης περιοχής, στην οποία εμπίπτει η περιοχή επέμβασης, με σχετική τεκμηρίωση για αυτή την επιλογή. Όταν υπάρχει ΓΠΣ/ΣΧΟΟΑΠ/ΤΧΣ το όριο της ευρύτερης περιοχής να ταυτίζεται με το όριο του ΓΠΣ/ΣΧΟΟΑΠ/ΤΧΣ. Όταν είναι σε νησιωτική περιοχή να υπάρχουν σχετικές αναφορές στα επόμενα θέματα: Θέση και ρόλος της ευρύτερης περιοχής μελέτης σε σχέση με άλλα αστικά κέντρα ή οικιστικά σύνολα Δήμου (όμορων Δήμων)/Περιφερειακής Ενότητας/Περιφέρειας Διοικητική δομή Δημογραφικά χαρακτηριστικά Οικονομικά χαρακτηριστικά και αναπτυξιακή φυσιογνωμία (αναλυτική περιγραφή των χαρακτηριστικών ανά τομέα παραγωγικής δραστηριότητας που διακρίνεται στην περιοχή μελέτης και ιδιαιτέρως της συναφούς δραστηριότητας με την προτεινόμενη ανάπτυξη) Συμπεράσματα προοπτικών Κοινωνικά χαρακτηριστικά Βιοτικό επίπεδο Περιβαλλοντικά χαρακτηριστικά Πολιτιστικά χαρακτηριστικά Κοινωνικές υποδομές Μεταφορικά δίκτυα - Ενεργειακά και βασικά δίκτυα τεχνικής υποδομής Χάρτες Περιεχόμενο Πινάκων ή χαρτών κατά την κρίση του μελετητή, κλίμακα ελεύθερη. Κεφάλαιο 2. Κατευθύνσεις και ρυθμίσεις χωρικής ανάπτυξης και οργάνωσης υπερκείμενων επιπέδων σχεδιασμού για την ευρύτερη περιοχή Δίνεται συνοπτικά το προφίλ του χωροταξικού πλαισίου (Δημοτική Ενότητα/Δήμος/Περιφερειακή Ενότητα/ Περιφέρεια/Χώρα) και αναλύονται οι ειδικές σχέσεις και ρόλοι της περιοχής μελέτης με αυτό, τόσο στη σημερινή κατάσταση όσο και στα πλαίσια των προοπτικών της ευρύτερης περιοχής. Αναφέρονται οι ευρύτερες διασυνδέσεις της ευρύτερης περιοχής και η τυχόν ένταξη της σε ευρωπαϊκά ή και διεθνή προγράμματα. Επιπλέον, αξιολογείται η δυνατότητα της περιοχής να αξιοποιήσει τις αναπτυξιακές προοπτικές που προκύπτουν από τις τάσεις αλλά και το προγραμματικό πλαίσιο. Σε συγκεντρωτικό πίνακα δίδεται η συνοπτική περιγραφή των κατευθύνσεων/ρυθμίσεων όλων των Πλαισίων/Σχεδίων ανά Πλαίσιο/Σχέδιο, συμπεριλαμβανομένων των κανονιστικών ρυθμίσεων που ισχύουν στην ευρύτερη περιοχή.\n3 ΕΦΗΜΕΡΙ Α TΗΣ ΚΥΒΕΡΝΗΣΕΩΣ Κατευθύνσεις των ανώτερων επιπέδων χωροταξικού σχεδιασμού (όπως ιδίως Γενικό, Ειδικά, Περιφερειακά πλαίσια, Ρυθμιστικά Σχέδια) Ευρωπαϊκές στρατηγικές, ΠΕΠ, ΣΕΣ κ.λπ. Ρυθμιστικό πλαίσιο Ένταξη ακινήτου/ περιοχής επέμβασης στην ευρύτερη περιοχή, με αναφορά κατά περίπτωση σε αποστάσεις από κοντινότερους οικισμούς, την έδρα του Δήμου, αιγιαλό-παραλία, προστατευόμενες περιοχές (φυσικού και πολιτιστικού περιβάλλοντος) και τοπόσημα της περιοχής. Χάρτες Περιεχόμενο Πινάκων ή χαρτών κατά την κρίση του μελετητή, Κλίμακα ελεύθερη. Περιλαμβάνονται χάρτες των αντίστοιχων εγκεκριμένων Πλαισίων/Σχεδίων με σήμανση της θέσης του ακινήτου και κατάλληλη μεγέθυνση της ευρύτερης περιοχής αναφοράς (Α4 ή Α3). Κεφάλαιο 3. Παρουσίαση υφιστάμενων χρήσεων γης, όρων και περιορισμών δόμησης στη ζώνη άμεσης επιρροής περιοχής μελέτης Αναλύεται ολόκληρο το πλέγμα των θεσμοθετημένων/ υφιστάμενων χρήσεων γης στην ζώνη άμεσης επιρροής της περιοχής μελέτης και συγκεκριμένα οι χρήσεις γης, η υπάρχουσα οικιστική ανάπτυξη και η δυναμική της (όπως οικισμοί, άλλοι οικιστικοί υποδοχείς, περιοχές παραθεριστικής κατοικίας), η διάρθρωση των παραγωγικών δραστηριοτήτων (διασπορά στον εξωαστικό χώρο, τυχόν υφιστάμενες συγκεντρώσεις, τυχόν θεσμοθετημένοι υποδοχείς, ΒΙΠΕ κ.λπ.), η ύπαρξη τυχόν άλλων θεσμοθετημένων χρήσεων ή ρυθμίσεων (π.χ. ΖΟΕ κλπ). Καταγράφονται υφιστάμενα και προγραμματιζόμενα βασικά δίκτυα υποδομής της περιοχής μελέτης (μεταφορικό δίκτυο ενέργεια τηλεπικοινωνίες, ύδρευση, αποχέτευση, απορρίμματα κ.λπ.). Εντοπίζονται συγκρούσεις χρήσεων γης. Επίσης παρουσιάζονται οι χωρικές επιπτώσεις της μέχρι σήμερα ανάπτυξης και των σημαντικών έργων και προγραμμάτων στη ζώνη άμεσης επιρροής της περιοχής μελέτης. Γίνεται αδρομερής αναφορά στο ιδιοκτησιακό καθεστώς της ζώνης άμεσης επιρροής, αναλύεται η κατάσταση του οικιστικού αποθέματος, η ποιότητα και φυσιογνωμία του χώρου (βασικοί αντιληπτικοί άξονες - ενότητες, ποιότητα χώρου κ.λπ.). Για τις περιπτώσεις όπου απαιτείται γίνεται διερεύνηση της γεωλογική καταλληλότητας στη ζώνη άμεσης επιρροής. Θεσμοθετημένες /υφιστάμενες χρήσεις γης στο σύνολο της ζώνης άμεσης επιρροής (Τ.Χ.Σ., Γ.Π.Σ./Σ.Χ.Ο.Ο.Α.Π., ΖΟΕ) Υπάρχουσα οικιστική ανάπτυξη και η δυναμική της: οικισμοί, άλλοι οικιστικοί υποδοχείς, περιοχές παραθεριστικής κατοικίας Παραγωγικές δραστηριότητες: διασπορά στον εξωαστικό χώρο, τυχόν υφιστάμενες συγκεντρώσεις, τυχόν θεσμοθετημένοι υποδοχείς (ΒΙΠΕ κ.λπ.) Άλλες θεσμοθετημένες χρήσεις/ρυθμίσεις (π.χ. Ειδικές μελέτες-επμ κ.λπ.) Υφιστάμενα και προγραμματιζόμενα βασικά δίκτυα υποδομής της περιοχής μελέτης: μεταφορικό δίκτυο, ενέργεια, τηλεπικοινωνίες, ύδρευση, αποχέτευση, απορρίμματα κ.λπ. Συγκρούσεις χρήσεων γης, πιέσεις σε παράκτιες ζώνες κ.λπ. Χωρικές επιπτώσεις έργων/προγραμμάτων Λειτουργική δομή περιοχής μελέτης Ιδιοκτησιακό καθεστώς ζώνης άμεσης επιρροής περιοχής μελέτης (αδρομερής αναφορά) Δομημένο περιβάλλον - Ανάλυση κατάστασης οικιστικού αποθέματος περιοχής μελέτης εφόσον υφίσταται Διερεύνηση γεωλογικής καταλληλότητας (εφόσον απαιτείται). Το περιεχόμενο του Κεφ. 3 πρέπει να αποδίδει με κατάλληλη τεκμηρίωση την υφιστάμενη κατάσταση ως προς τις χρήσεις γης αλλά και τους όρους και περιορισμούς δόμησης, και 2). Σε πίνακα και χάρτες με σήμανση της περιοχής επέμβασης δίδονται συγκεντρωτικά τα στοιχεία αυτά. Χάρτες Χάρτες Κλίμακας 1:2.000 ή 1:5.000 όπου απαιτείται προκειμένου να αποδοθούν σχεδιαστικά/διαγραμματικά τα περιλαμβανόμενα στα υποκεφάλαια. Επίπεδο αναφοράς: όρια ζώνης άμεσης επιρροής περιοχής μελέτης κατά την κρίση του μελετητή. Περιεχόμενα χαρτών: στους χάρτες περιλαμβάνονται, κατά περίπτωση, τα παρακάτω: Θεσμοθετημένες χρήσεις γης Θεσμικό πλαίσιο δόμησης Άλλες θεσμοθετημένες χρήσεις εκτός οικισμών και οικιστικών υποδοχέων ή ειδικές ρυθμίσεις και εγκεκριμένες μελέτες (π.χ. ΕΠΜ κ.λπ.) Οικοσυστήματα και φυσικά τοπία Προστατευόμενες περιοχές - περιοχές δικτύου NATURA 2000, δάση, δασικές εκτάσεις, γη υψηλής παραγωγικότητας, όρια αιγιαλού - παραλίας, Αρχαιολογικοί χώροι Παραδοσιακοί οικισμοί, ζώνες προστασίας αυτών Ιστορικοί τόποι, μνημεία Αξιόλογα αρχιτεκτονικά σύνολα Στοιχεία βιομηχανικής κληρονομιάς, στοιχεία παραδοσιακών παραγωγικών τεχνικών Τοπία ιδιαίτερης αισθητικής - συμβολικής αξίας, τοπία για ανάδειξη φυσιογνωμίας των οικισμών, τοπία για αναβάθμιση εικόνας οδικών αξόνων ή άλλων στοιχείων δομημένου περιβάλλοντος κ.λπ. Γεωργική γη Συγκεντρώσεις παραγωγικές ή μεγάλες εγκαταστάσεις και τεχνικά έργα Τυχόν θεσμοθετημένοι υποδοχείς παραγωγικών δραστηριοτήτων Εξόρυξη, μεταλλευτικές και λατομικές ζώνες\n4 19988 ΕΦΗΜΕΡΙ Α TΗΣ ΚΥΒΕΡΝΗΣΕΩΣ Γενικά δίκτυα υποδομής (μεταφορική υποδομή, ύδρευση, αποχέτευση κ.λπ.) εξυπηρέτησης περισσότερο του ενός οικισμών Έργα προστασίας περιβάλλοντος (ΧΥΤΑ, Βιολογικός καθαρισμός κ.λπ.) Ιδιοκτησιακό καθεστώς (αδρομερής αναφορά) Ρέματα (οριοθετημένα, προς οριοθέτηση και όσα δεν απαιτούν οριοθέτηση) Υποδομές Κοινής Ωφέλειας (ύδρευση, αποχέτευση, απορρίμματα) Λειτουργική δομή Κατάσταση οικιστικού - κτιριακού αποθέματος (εφ' όσον υπάρχει). Κεφάλαιο 4. Τεκμηρίωση χωρικού προορισμού Συγκεντρώνονται σε συνθετική μορφή τα βασικά δεδομένα και προβλήματα τόσο του φυσικού όσο και ανθρωπογενούς περιβάλλοντος, που έχουν παρατηρηθεί στους επιμέρους τομείς και έχουν θιγεί στα αντίστοιχα κεφάλαια. Η συνθετική αξιολόγηση περιλαμβάνει την αξιολόγηση των αναπτυξιακών δυνατοτήτων και προοπτικών, την αξιολόγηση θεμάτων και προβλημάτων πολεοδομικού επιπέδου, την αξιολόγηση δεδομένων χωροταξικού/ περιβαλλοντικού χαρακτήρα. Με βάση τα συμπεράσματα του κεφαλαίου αυτού και την συνεκτίμηση όλων των σχετικών - θετικών και αρνητικών - παραγόντων διατυπώνονται βασικά στοιχεία της πρότασης χωρικής ανάπτυξης και οργάνωσης της περιοχής επέμβασης/ ακινήτου, όπως στόχοι, βασικές αρχές και προγραμματικά μεγέθη, και τεκμηριώνεται ο προκρινόμενος χωρικός προορισμός/ επενδυτική ταυτότητα της περιοχής επέμβασης. Η τεκμηρίωση γίνεται στη βάση αξιολόγησης κριτηρίων όπως: κάλυψη κοινωνικών αναγκών, υποστήριξη αναπτυξιακών προοπτικών, δημιουργία νέων θέσεων απασχόλησης, αξιολόγηση πολεοδομικών και περιβαλλοντικών επιπτώσεων, φέρουσα ικανότητα της περιοχής, ποσοστό μεταβολής επιφανειών ανά χρήση (ελάχιστο & μέγιστό), π.χ. ποσοστιαία μεταβολή αγροτικής γης σε οικιστική κ.λπ. Στο κεφάλαιο αυτό μπορεί επίσης, να διατυπωθούν εναλλακτικές προτάσεις χωρικής οργάνωσης ή/και ρύθμισης αρχιτεκτονικής και δόμησης με τεκμηρίωση της επιλεγείσας πρότασης. Συμπεράσματα αξιολόγησης ή SWOT Analysis: αξιολόγηση δεδομένων υπάρχουσας κατάστασης - τάσεων, αξιολόγηση αναπτυξιακών δυνατοτήτων και προοπτικών, αξιολόγηση χωροταξικών -πολεοδομικών δεδομένων Τεκμηρίωση επενδυτικής ταυτότητας, χρήσεων γης/ χωρικού προορισμού. Αναφορά στη βιωσιμότητα, τον μη κορεσμό, την επάρκεια νερού, ενέργειας και υποδομών περιβάλλοντος και τεκμηρίωση της ζήτησης της επιλεγμένης χρήσης με ποσοτικά στοιχεία. Διατύπωση βασικών αρχών προτεινόμενης λύσης Εκτίμηση φέρουσας ικανότητας της περιοχής για την προβλεπόμενη ανάπτυξη Στις περιπτώσεις εκπόνησης μελετών ΕΣΧΑΔΑ/ ΕΣΧΑ- ΣΕ, το περιεχόμενο του παρόντος κεφαλαίου εμπλουτίζεται με την ανάπτυξη εναλλακτικών σεναρίων χωρικής ανάπτυξης και οργάνωσης του ακινήτου/ περιοχής επέμβασης τα οποία αξιολογούνται στη βάση των παραπάνω κριτηρίων. Κεφάλαιο 5. Πρόταση χωρικού προορισμού περιοχής παρέμβασης Παρουσιάζεται συνθετικά το πρότυπο ανάπτυξης, χωρικής και πολεοδομικής οργάνωσης της περιοχής επέμβασης σε σχέση και με το ευρύτερο περιβάλλον. Διατυπώνονται οι βασικές αρχές οργάνωσης, με ιδιαίτερη έμφαση και εξειδίκευση για τυχόν παράκτιες ή ορεινές περιοχές ή περιοχές με αξιόλογα χαρακτηριστικά. Επιπλέον, μπορούν να γίνουν και επισημάνσεις/συσχετισμοί προς το χωροταξικό σχεδιασμό ανώτερης κλίμακας. Καθορίζονται οι επιτρεπόμενες χρήσεις γης και όροι δόμησης (συντελεστής δόμησης, μέγιστη επιτρεπόμενη κάλυψη, μέγιστο επιτρεπόμενο ύψος, αρτιότητα οικοπέδων) και συντάσσεται ο πολεοδομικός κανονισμός και τυχόν πρόσθετοι περιορισμοί. Επιπλέον, κατά περίπτωση και εφ' όσον απαιτείται, καθορίζονται ζώνες προστασίας και ελέγχου, ενώ γίνεται και ιεράρχηση - διάρθρωση του βασικού οδικού δικτύου (ιεράρχηση και οργάνωση κυκλοφοριακών ροών) και των δικτύων κοινής ωφέλειας (ύδρευση, αποχέτευση, απορροή ομβρίων, ηλεκτρική ενέργεια, φυσικό αέριο, τηλεπικοινωνίες). Εφόσον απαιτείται, προτείνεται η προστασία ειδικών συνόλων και η ανάδειξη του φυσικού περιβάλλοντος και της αρχιτεκτονικής κληρονομιάς (αξιόλογα στοιχεία πολεοδομικού ιστού, φυσικού περιβάλλοντος και κτιριακού αποθέματος). Πρόταση Χωρικής Ανάπτυξης Περιοχής Επέμβασης Οργάνωση πολεοδομικών ενοτήτων - πολεοδομικές υποενότητες (όπου απαιτείται). Καθορισμός χρήσεων γης και τυχόν πρόσθετων περιορισμών Καθορισμός όρων και περιορισμών δόμησης - Πολεοδομικός Κανονισμός Κατάσταση δομημένου περιβάλλοντος (δομή, μορφολογία συνόλων, κατάσταση δημόσιων - ιδιωτικών ελεύθερων χώρων, υλοποιημένος Σ.Δ.). Δίκτυο ελεύθερων κοινοχρήστων χώρων και κοινωφελών εγκαταστάσεων και δίκτυο πεζοδρόμων (κατάσταση - δομή - ροές) (όπου απαιτείται). Καθορισμός ζωνών προστασίας και ελέγχου (όπου απαιτείται). Καθορισμός βασικού οδικού δικτύου. Καθορισμός δικτύων κοινής ωφέλειας (ύδρευση, αποχέτευση, απορροή ομβρίων, ηλεκτρική ενέργεια, φυσικό αέριο, τηλεπικοινωνίες (όπου απαιτείται). Γεωμορφολογία και μελέτη γεωλογικής καταλληλότητας, σύμφωνα με τις σχετικές προδιαγραφές.\n5 ΕΦΗΜΕΡΙ Α TΗΣ ΚΥΒΕΡΝΗΣΕΩΣ Χάρτες Χάρτες ανά υποκεφάλαιο κλίμακας: 1:2.000 ή 1:5.000 Επίπεδο αναφοράς: όρια περιοχής επέμβασης Περιεχόμενα: Πολεοδομική Οργάνωση (οργάνωση πολεοδομικών ενοτήτων) (όπου απαιτείται). Χρήσεις γης Πολεοδομικός κανονισμός Λοιποί όροι και περιορισμοί δόμησης Δίκτυο κοινοχρήστων και κοινωφελών χώρων (όπου απαιτείται). Δίκτυο πεζοδρόμων (ιεράρχηση και οργάνωση λειτουργιών) (όπου απαιτείται). Πρόταση για την οργάνωση των οικοδομήσιμων χώρων (σχέση δομημένου -αδόμητου χώρου) Ιεράρχηση βασικού οδικού δικτύου - οργάνωση κυκλοφοριακών ροών (όπου απαιτείται). Περιοχή Προστασίας και Ελέγχου - Ειδικοί Όροι Δόμησης (όπου απαιτείται). Αξιόλογα στοιχεία πολεοδομικού ιστού, φυσικού περιβάλλοντος και κτιριακού αποθέματος (όπου απαιτείται). Δίκτυα κοινής ωφέλειας (ύδρευση, αποχέτευση, απορροή ομβρίων, ηλεκτρική ενέργεια, φυσικό αέριο, τηλεπικοινωνίες (όπου απαιτείται). Γεωλογικά χαρακτηριστικά: - Περιοχές κατ αρχήν κατάλληλες για δόμηση - Περιοχές κατ αρχήν ακατάλληλες για δόμηση - Περιοχές με ειδικούς περιορισμούς Στους σχετικούς συνοδευτικούς χάρτες απαιτείται η σαφής διάκριση μεταξύ: α) Ζωνών ιδιοκτησιακού καθεστώτος β) Ζωνών χρήσεων γ) Ζωνών όρων και περιορισμών και αναγράφεται το εμβαδόν κάθε ζώνης. Κεφάλαιο 6. Πρόγραμμα ενεργοποίησης του ΕΧΣ Περιέχει τις προτάσεις σχετικά με την ίδρυση φορέα εφαρμογής του Ε.Χ.Σ., εφόσον απαιτείται, τις τυχόν απαιτούμενες ειδικότερες μελέτες, αναγκαία έργα - παρεμβάσεις και αναγκαίες θεσμικές ρυθμίσεις. Επίσης γίνεται αναφορά στους εμπλεκόμενους φορείς για την υλοποίηση των παραπάνω έργων ή παρεμβάσεων, και στη χρονική διαδοχή ή συσχέτιση των σχετικών ενεργειών (Χρονοδιαγράμματα). Τέλος, περιλαμβάνει προϋπολογισμό των προτεινομένων έργων και παρεμβάσεων, καθώς και δυνητικές πηγές χρηματοδότησης. - Φορέας εφαρμογής του Ε.Χ.Σ. - Απαιτούμενα έργα, μελέτες, θεσμικές παρεμβάσεις/ Αναπλάσεις. - Εμπλεκόμενοι φορείς - Χρονοδιαγράμματα. - Προϋπολογισμός. Β. Έγκριση Πολεοδομικού Σχεδίου Εφαρμογής (ΠΣΕ όπου απαιτείται) Εφόσον μαζί με το ΕΧΣ εγκρίνεται και το Π.Σ.Ε., αυτό εκπονείται σύμφωνα με τα αναφερόμενα στο άρθρο 10 του ν. 4447/2016. Στην περίπτωση αυτή εφόσον ο φορέας κίνησης της διαδικασίας του Ε.Χ.Σ είναι και κύριος της προς πολεοδόμηση έκτασης η διαδικασία δημοσιότητας της περίπτωσης β' της παραγράφου 4 του άρθρου 10 του ν. 4447/2016 παραλείπεται. Γ. Χάρτες/ διαγράμματα που συνοδεύουν τα π.δ/γματα έγκρισης Ε.Χ.Σ. Ειδικότερα στο θέμα των συνοδευτικών χαρτών των Ε.Χ.Σ., και σύμφωνα με τις παραπάνω προδιαγραφές, είναι αναγκαίο να εκπονούνται σε ψηφιακά υπόβαθρα και κτηματογραφικά διαγράμματα με προβολικό σύστημα το ΕΓΣΑ 87 σε κλίμακα 1:2000 ή 1:5000 όταν η έκταση είναι μεγάλου εμβαδού πχ άνω των 100 στρεμμάτων. Τα υπόβαθρα κλίμακας 1:2000 θα είναι τοπογραφικά επίγειας αποτύπωσης, ενώ για κλίμακα 1:5000 μπορούν να είναι είτε επικαιροποιημένες πινακίδες της ΓΥΣ, είτε ορθοφωτοχάρτες της ΕΚΧΑ. Οι συντεταγμένες των κορυφών των τομέων (ΕΓΣΑ 87) να έχουν ελεγχθεί με ικανό κατά περίπτωση αριθμό σημείων στο έδαφος (φωτοσταθερά). Η εν γένει μεθοδολογία των παραπάνω, η πηγή των στοιχείων του υποβάθρου, οι ακρίβειες και τυχόν ειδικά προβλήματα, να περιγράφονται σε τεύχος τεχνικής έκθεσης που θα κατατίθεται από τον μελετητή. Για τις περιπτώσεις Ε.Χ.Σ. όπου εγκρίνεται πολεοδομική μελέτη τα συνοδευτικά διαγράμματα να είναι κλίμακας 1:1000 και να τηρούνται οι προδιαγραφές περί ιδιωτικής πολεοδόμησης (ν.4280/2014 και αποφ. ΦΕΚ 1308 Β /2016). ΙΙΙ. ΔΙΑΔΙΚΑΣΙΑ ΠΡΟΕΓΚΡΙΣΗΣ Για τις περιπτώσεις της παρ. 5α του άρθρου 8 του ν..4447/2016, υποβάλλεται αίτηση προέγκρισης από τον εκάστοτε φορέα υλοποίησης του ΕΧΣ, παρ. 4α του ίδιου άρθρου, που συνοδεύεται από τεχνική έκθεση η οποία τεκμηριώνει την αναγκαιότητα τροποποίησης των ως άνω υφισταμένων ρυθμίσεων και περιλαμβάνει: - Τις χωροταξικές κατευθύνσεις της ευρύτερης περιοχής, όπως αυτή προσδιορίζεται στο κεφ. 5 του παρόντος - Τις υφιστάμενες χρήσεις γης στη ζώνη άμεσης επιρροής της περιοχής παρέμβασης - Την πρόταση χωρικού προορισμού της περιοχής παρέμβασης - Σχετικό χάρτη κλίμακας 1: Τις κρίσιμες παραδοχές στις οποίες βασίζεται η αίτηση - Αιτιολόγηση των νέων ρυθμίσεων Αρμόδιες Υπηρεσίες εξέτασης των αιτήσεων προέγκρισης, είναι οι Διευθύνσεις Πολεοδομικού Σχεδιασμού & Τράπεζας Γης ή Σχεδιασμού Μητροπολιτικών Αστικών και Περιαστικών Περιοχών του ΥΠΕΝ, οι οποίες αξιολογούν το περιεχόμενο της αίτησης και συντάσσουν εισήγηση περί αποδοχής ή μη του αιτήματος και διαβιβάζουν όλα τα στοιχεία του φακέλου της προέγκρισης στο ΚΕΣΥΠΟΘΑ, για την σχετική γνωμοδότησή του. Η αξιολόγηση της αίτησης γίνεται στη βάση των κριτηρίων αξιολόγησης της παρ. 5α του άρθρου 8 του ν. 4447/2016, που περιλαμβάνουν: την τεκμηρίωση της αναγκαιότητας τροποποίησης υφιστάμενων ΤΧΣ, ΓΠΣ/\n6 19990 ΕΦΗΜΕΡΙ Α TΗΣ ΚΥΒΕΡΝΗΣΕΩΣ ΣΧΟΟΑΠ, ΖΟΕ ή/ και άλλων πολεοδομικών ρυθμίσεων ενόψει του ειδικού χαρακτήρα της επιδιωκόμενης ανάπτυξης, την κάλυψη αναγκών παραγωγικής ή επιχειρηματικής ανάπτυξης και ανασυγκρότησης εντός της περιοχής του σχεδίου και πάντως τη μη ανατροπή της πολεοδομικής και χωροταξικής λειτουργίας της ευρύτερης περιοχής. Βάσει της παραπάνω γνωμοδότησης συντάσσεται η απόφαση προέγκρισης, την οποία υπογράφει ο Γενικός Γραμματέας Χωρικού Σχεδιασμού και Αστικού Περιβάλλοντος. Εφόσον χορηγηθεί η σχετική προέγκριση, αυτή συνυποβάλλεται με σχετικό φάκελο ο οποίος περιλαμβάνει: α) Τη μελέτη του Ειδικού Χωρικού Σχεδίου όπως αυτή περιγράφεται στο παρόν. β) Όλες τις σχετικές και υποστηρικτικές μελέτες όπως αυτές καταγράφονται στην ενότητα ΙΙ του παρόντος. Β. Η ισχύς του παρόντος αρχίζει από τη δημοσίευσή του στην Εφημερίδα της Κυβερνήσεως. Η απόφαση αυτή να δημοσιευθεί στην Εφημερίδα της Κυβερνήσεως. Αθήνα, 6 Ιουνίου 2017 Ο Υπουργός ΓΕΩΡΓΙΟΣ ΣΤΑΘΑΚΗΣ\n8 19992 ΕΦΗΜΕΡΙ Α TΗΣ ΚΥΒΕΡΝΗΣΕΩΣ Την ευθύνη για την εκτύπωση, διαχείριση και κυκλοφορία των φύλλων της Εφημερίδας της Κυβερνήσεως, (ΦΕΚ) στην έντυπη και ηλεκτρονική έκδοση, έχει το Εθνικό Tυπογραφείο το οποίο αποτελεί δημόσια υπηρεσία η οποία υπάγεται στο Υπουργείο Διοικητικής Ανασυγκρότησης. Το Εθνικό Τυπογραφείο έχει επίσης την ευθύνη για την κάλυψη των εκτυπωτικών αναγκών του Δημοσίου. (ν. 3469/2006, Α 131). ΥΠΗΡΕΣΙΕΣ ΠΟΥ ΠΑΡΕΧΕΙ ΤΟ ΕΘΝΙΚΟ ΤΥΠΟΓΡΑΦΕΙΟ 1. ΦΥΛΛΟ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ (ΦΕΚ) Η ηλεκτρονική μορφή των ΦΕΚ διατίθεται δωρεάν από την ιστοσελίδα Για τα ΦΕΚ που δεν έχουν ψηφιοποιηθεί και καταχωρισθεί στην πιο πάνω ιστοσελίδα δίνεται η δυνατότητα δωρεάν αποστολής με ηλεκτρονικό ταχυδρομείο, μετά από αίτηση που υποβάλλεται ηλεκτρονικά με τη συμπλήρωση ειδικής φόρμας. Η έντυπη μορφή των ΦΕΚ διατίθεται για μεμονωμένα φύλλα με το ανάλογο κόστος από το τμήμα Πωλήσεων απευθείας ή με ταχυδρομική αποστολή μέσω αίτησης παραγγελίας στα ΚΕΠ, ενώ για ετήσια συνδρομή από το τμήμα Συνδρομητών. Tο κόστος για ασπρόμαυρο ΦΕΚ από 1 έως 16 σελίδες είναι 1, προσαυξανόμενο κατά 0,20 για κάθε επιπλέον οκτασέλιδο ή μέρος αυτού. Το κόστος για έγχρωμο ΦΕΚ είναι 1,50 από 1 έως 16 σελίδες, προσαυξανόμενο κατά 0,30 για κάθε επιπλέον οκτασέλιδο ή μέρος αυτού. Τρόπος αποστολής κειμένων προς δημοσίευση - Τα κείμενα για δημοσίευση στο ΦΕΚ, από όλες τις δημόσιες υπηρεσίες και τους φορείς του δημόσιου τομέα, αποστέλλονται στην διεύθυνση με χρήση προηγμένης ψηφιακής υπογραφής και χρονοσήμανσης. - Οι περιλήψεις Διακηρύξεων Δημοσίων Συμβάσεων, αποστέλλονται στην ηλεκτρονική διεύθυνση με τη χρήση απλού ηλεκτρονικού ταχυδρομείου. - Κατ εξαίρεση, πολίτες οι οποίοι δεν έχουν αποκτήσει προηγμένη ηλεκτρονική υπογραφή, μπορούν να αποστέλλουν ταχυδρομικά ή να καταθέτουν με εκπρόσωπό τους κείμενα προς δημοσίευση αποτυπωμένα σε χαρτί, στο Τμήμα Παραλαβής Δημοσιευτέας Ύλης. Πληροφορίες σχετικά με την αποστολή/κατάθεση εγγράφων προς δημοσίευση, την πώληση των τευχών και τους ισχύοντες τιμοκαταλόγους για όλες τις υπηρεσίες θα βρείτε στην ιστοσελίδα μας και στη διαδρομή Εξυπηρέτηση κοινού - τμήμα πωλήσεων ή συνδρομητών. Επίσης στην ιστοσελίδα μπορείτε να αναζητήσετε πληροφορίες σχετικά με την πορεία δημοσίευσης των εγγράφων, εφόσον γνωρίζετε τον Κωδικό Αριθμό Δημοσιεύματος (ΚΑΔ). Τον ΚΑΔ εκδίδει το Εθνικό Tυπογραφείο για όλα τα κείμενα που πληρούν τις προϋποθέσεις δημοσίευσης. 2. ΚΑΛΥΨΗ ΕΚΤΥΠΩΤΙΚΩΝ ΑΝΑΓΚΩΝ του Δημοσίου και των φορέων του Το Εθνικό Τυπογραφείο μετά από αίτημα φορέα του Δημοσίου αναλαμβάνει να σχεδιάσει και να εκτυπώσει κάρτες, βιβλία, αφίσες, μπλοκ, μηχανογραφικά έντυπα, φακέλους, φακέλους αλληλογραφίας, κ.ά. Επίσης σχεδιάζει και κατασκευάζει σφραγίδες. EΠΙΚΟΙΝΩΝΙΑ ΜΕ ΤΟ ΕΘΝΙΚΟ ΤΥΠΟΓΡΑΦΕΙΟ Ταχυδρομική Διεύθυνση: Καποδιστρίου 34, τ.κ , Αθήνα Ιστοσελίδα: ΤΗΛΕΦΩΝΙΚΟ ΚΕΝΤΡΟ: fax: ΤΜΗΜΑΤΑ ΕΞΥΠΗΡΕΤΗΣΗΣ ΚΟΙΝΟΥ Πωλήσεων: (Ισόγειο, τηλ ) Συνδρομητών: (Ημιόροφος, τηλ ) Πληροφοριών: (Ισόγειο, Γρ. 3 και τηλεφ. κέντρο ) Παραλαβής Δημ. Ύλης: (Ισόγειο, τηλ , ) Ωράριο για το κοινό: Δευτέρα ως Παρασκευή: 8:00-13:30 Πληροφορίες σχετικά με την λειτουργία της ιστοσελίδας: Αποστολή ψηφιακά υπογεγραμμένων εγγράφων προς δημοσίευση στο ΦΕΚ: Πληροφορίες για γενικό πρωτόκολλο και αλληλογραφία: * *


Πρώτη καταχώρηση: Παρασκευή, 3 Μαρτίου 2017, 13:20\nΣυγκεκριμένα, το Τμήμα Δίωξης Ναρκωτικών - Όπλων του Σ.Δ.Ο.Ε. Π.Δ. Αττικής – Αιγαίου προέβη στην εξάρθρωση εγκληματικής οργάνωσης με διεθνείς προεκτάσεις, η οποία είχε εγκαταστήσει εργαστήριο παρασκευής συνθετικών ναρκωτικών δισκίων CAPTAGON σε περιοχή του νομού Αττικής, σε κοινή επιχείρηση με τις συναρμόδιες υπηρεσίες της Ελληνικής Αστυνομίας και του Λιμενικού Σώματος.\nΤελευταία ενημέρωση: Παρασκευή, 3 Μαρτίου 2017, 18:06


Fit Tips Archives - Dreamista\nTag : Fit Tips\nΚανονικό Ιούνιος 20, 2018 by dreamista2 Σχόλια\nΘηλάζω τα δίδυμα αγόρια μου 21 μήνες τώρα. Έχουν πιει από μπουκάλι αντλημένο δικό μου τον πρώτο χρόνο και “φρέσκο” τον δεύτερο, συνολικά 2,5 φορές. Οπότε ομολογώ ότι δεν ξέρω τα θετικά του μπιμπερό. Ξέρω όμως τα καλά του θηλασμού διδύμων.\nΚανονικό Μάιος 16, 2018 by dreamista0 Comments\nΠώς έχασα τα κιλά της δίδυμης κύησης; Γεννώντας, είναι η σύντομη απάντηση. Δουλεύω όμως το σώμα μου και προσέχω τη διατροφή μου, χωρίς να κάνω κάποια δίαιτα. Εδώ, καταγράφω ακριβώς τι κάνω – και είναι όλα εύκολα και απλά, άρα μπορείτε να τα κάνετε κι εσείς!\nΑγαπώ τα ταξίδια και ταξιδεύω, πραγματικά, με κάθε ευκαιρία. Και σε κάθε προορισμό, ελληνικό ή μακρινό, γεύομαι κάθε παραδοσιακή λιχουδιά και κάθε ντόπιο πιάτο. Στην πορεία, κατάφερα ταυτόχρονα να μην επιστρέφω 5 κιλά πιο πάνω, αλλά 3 πιο κάτω! Πώς; Με 5 απλά βήματα: / I love traveling and I travel any chance possible. This is exactly why at some point I had to find a way not to gain weight while traveling, and at the same time to enjoy the local cuisine. Yes. It can be done:\nΚολύμπι, snorkeling, πεζοπορίες… ποιος είναι ο δικός σου τρόπος να μένεις σε φόρμα όταν ταξιδεύεις;\nΘες ταξίδι τώρα. Θες παραλία τώρα. Θες και bikini ready σώμα τώρα;\nΓίνεται, σου λέω, γιατί αν τα κατάφερα εγώ, μπορείς να τα καταφέρεις κι εσύ!\nΜου αρέσει όταν ταξιδεύω να ανακαλύπτω τοπικές λιχουδιές και να δοκιμάζω τον ουρανίσκο μου. Ξεφεύγω όμως από το διατροφικό μου πρόγραμμα – πάντα! Ευτυχώς, υπάρχει ένας γρήγορος, νόστιμος, υγιεινός και πολύ φρέσκος τρόπος να επανέλθω: οι Verve Juices!


Ανακοίνωση του Συλλόγου Προσκυνητών Αγίου Όρους Αλεξάνδρειας και Περιχώρων – Περισκόπηση\nΑνακοίνωση του Συλλόγου Προσκυνητών Αγίου Όρους Αλεξάνδρειας και Περιχώρων\nΟ Σύλλογος Προσκυνητών Αγίου Όρους Αλεξάνδρειας και Περιχώρων ανακοινώνει ότι θα τελέσει θεία λειτουργία μετά αρτοκλασίας την Κυριακη 1 Οκτωβρίου 2017 (από 07.00 έως 10.00), για να τιμήσει τη μνήμη του εορτάζοντος Αγιορείτη Οσίου ΙΩΑΝΝΗ ΚΟΥΚΟΥΖΕΛΗ, στον Ιερό Ναό Αγίου Αλεξάνδρου στην Αλεξάνδρεια, όπου βρίσκεται το παρεκκλήσιο του τιμώμενου Οσίου.\nΑνακοινώνεται επίσης ότι την παραμονή της εορτής, ΣΑΒΒΑΤΟ 30 Σεπτεμβρίου 2017, στις 18.00, θα τελεστεί Μέγας Πανηγυρικός Εσπερινός και θα επακολουθήσει περιφορά της ιερής εικόνας του Οσίου ΙΩΑΝΝΗ ΚΟΥΚΟΥΖΕΛΗ.\nΠροσκαλούνται οι Τοπικές Αρχές, τα μέλη του Συλλόγου, οι φίλοι του Αγίου Όρους και οι λοιποί Χριστιανοί όπως συμμετάσχουν στις παραπάνω λατρευτικές εκδηλώσεις.\n← Τη Δευτέρα 18/9/2017 θα συνεδριάσει το Περιφερειακό Συμβούλιο Κ. Μακεδονίας → Ακύρωσε η Αποκεντρωμένη την απόφαση του Δήμου Αλεξάνδρειας για παραχώρηση χώρου στο ΠΠΚ


Βραζιλία : Τα βασικά κίνητρα των ψηφοφόρων Μπολσονάρου και Χαντάντ | in.gr\nΒραζιλία : Τα βασικά κίνητρα των ψηφοφόρων Μπολσονάρου και Χαντάντ\nΟι βασικότεροι λόγοι που επικαλούνται οι Βραζιλιάνοι για να δικαιολογήσουν την επιλογή υποψηφίου, ο οποίος θα κυβερνήσει τη μεγαλύτερη χώρα της Λατινικής Αμερικής τα επόμενα τέσσερα χρόνια\nΟ ένας προσελκύει τους ψηφοφόρους με τη δεσμευσή του να πατάξει την εγκληματικότητα, ο άλλος επικεντρώνει τις ελπίδες του στην υπόσχεσή του να εμποδίσει την άνοδο της ακροδεξιάς: Ζαΐχ Μπολσονάρου και Φερνάντου Χαντάντ έχουν ο καθένας διαφορετικά μέσα για να προσελκύσει τους ψηφοφόρους στον δεύτερο γύρο των προεδρικών εκλογών στη Βραζιλία αυτή την Κυριακή.\nΑκολουθούν οι βασικότεροι λόγοι που επικαλούνται οι Βραζιλιάνοι για να δικαιολογήσουν την επιλογή υποψηφίου, ο οποίος θα κυβερνήσει τη μεγαλύτερη χώρα της Λατινικής Αμερικής τα επόμενα τέσσερα χρόνια.\nΈνας άνδρας με πυγμή: ο πρώην λοχαγός του στρατού εμφανίζεται ως εγγυητής της επιστροφής της τάξης σε μια χώρα που ταλανίζεται από τη βία και τα σκάνδαλα διαφθοράς.\nΓια τους υποστηρικτές του δεν έχει μεγάλη σημασία που δηλώνει ανοικτά θαυμαστής της στρατιωτικής δικτατορίας (1964-1985) και δικαιολογεί ακόμη και τη χρήση βασανιστηρίων. Σε αυτόν βλέπουν κάποιο ικανό να χρησιμοποιήσει σκληρές μεθόδους για να αντιμετωπίσει τα προβλήματα της ασφάλειας, κυρίως δίνοντας όπλα στους πολίτες.\nΕπιστροφή στην ηθική τάξη: ο ακροδεξιός υποψήφιος, ένας καθολικός, έχει καταφέρει να προσελκύσει και τους περισσότερους πιστούς της ευαγγελικής εκκλησίας με τον λόγο του υπέρ της «παραδοσιακής οικογένειας».\nΓενική αποστροφή προς την πολιτική τάξη: αν και είναι βουλευτής εδώ και 27 χρόνια, ο Μπολσονάρου ενσαρκώνει την ανανέωση, κυρίως διότι δεν έχει εμπλακεί σε σκάνδαλα.\nΕπίσης εκμεταλλεύεται «το ισχυρό αντι- PT (Κόμμα των Εργαζομένων) αίσθημα και την άποψη ότι καθώς όλοι οι (παραδοσιακοί) πολιτικοί είναι διεφθαρμένοι, κανείς τους δεν θα πρέπει να επανεκλεγεί», εκτιμά ο Ντέιβιντ Φλάισερ καθηγητής Πολιτικών Επιστημών στο πανεπιστήμιο της Μπραζίλια.\nΟ κληρονόμος του Λούλα: Ο Φερνάντου Χαντάντ έχει προσελκύσει τους ψηφοφόρους που νοσταλγούν τη χρυσή εποχή των δύο θητειών του πρώην προέδρου Λουίς Ινάσιο Λούλα ντα Σίλβα (2003-2010), ο οποίος έφυγε από την εξουσία με δημοτικότητα ρεκόρ, αφού κατάφερε να βγάλει εκατομμύρια Βραζιλιάνους από την φτώχεια χάρη στα φιλόδοξα κοινωνικά του προγράμματα.\nΟ Λούλα, που επιθυμούσε να διεκδικήσει τρίτη θητεία παρά τη φυλάκισή του για διαφθορά, τελικά παραδέχθηκε την ήττα του ένα μήνα πριν τη διεξαγωγή του πρώτου γύρου των προεδρικών εκλογών.\nΟι πιστοί ψηφοφόροι του PT τονίζουν την αθωότητά του και βασίζονται στον Χαντάντ για να καταστήσει τη Βραζιλία «ξανά χαρούμενη», το σύνθημα της υποψηφιότητάς του μετά το κύμα λιτότητας που επέβαλε από το 2016 η ιδιαίτερα ανιδημοφιλής κυβέρνηση του συντηρητικού Μισέλ Τέμερ.\nΥπερασπιστής της δημοκρατίας: Ο Χαντάντ είναι επίσης η αναγκαστική επιλογή για πολλούς Βραζιλιάνους που θέλουν να αποφύγουν την ακροδεξιά.\nΤο γεγονός ότι ο Μπολσονάρου υπερασπίζεται την κληρονομιά της στρατιωτικής δικτατορίας ανησυχεί τουλάχιστον τόσο όσο ο ρατσιστικός, ομοφοβικός και μισογυνικός λόγος του.\n19/01/2021 | 02:00\nMedia Στα «ΝΕΑ» της Τρίτης: 1η Φεβρουαρίου το νέο στοίχημα 12 λεπτά πριν\nΚόσμος Δημοσκόπη - κόλαφος για τον Τραμπ: Σε ιστορικό χαμηλό η δημοτικότητά του 37 λεπτά πριν\nΠολιτική Μισέλ : Με τους εμβολιασμούς ανοίγει και η συζήτηση για τα πιστοποιητικά 54 λεπτά πριν


Εγώ, ο Διονύσης, Χέλμη-Μαρκεζίνη Ελένη, ISBN 978-960-382-748-1 | Kaktos.gr\nΕγώ, ο Διονύσης\nΣυγγραφέας: Χέλμη-Μαρκεζίνη Ελένη\nΠοτέ δεν κατάλαβα γιατί στην αρχή όλοι γελούσανε με το όνομά μου. Διονύσης. ¶κου Διονύσης! Γιατί δηλαδή; Έπρεπε να με λένε Αζόρ ή Ρεξ ή Ρόκυ; Εμένα ο νονός μου, ο σπουδαίος καθηγητής, ο άνδρας της καλής κυρίας που με διάλεξε από την Οξφόρδη, είναι ο αδελφός της μαμάς μου. Αυτός λοιπόν, που είναι και σοφός, σκέφθηκες ότι, αφού έφθανα στην καινούρια μου πατρίδα την ημέρα της γιορτής του Πολιούχου, έπρεπε να τον τιμήσω, κι έτσι μου έδωσαν το όνομά του. Είμαι πολύ ευχαριστημένος γι' αυτό. Είμαι πρωτότυπος, γνωστός και μασκότ όλης της περιοχής.


Η ΕΚΚΛΗΣΙΑΣΤΙΚΗ ΕΠΙΚΑΙΡΟΤΗΤΑ ΤΗΣ ΜΗΤΡΟΠΟΛΙΤΙΚΗΣ ΠΕΡΙΦΕΡΕΙΑΣ ΙΕΡΑΠΕΤΡΑΣ & ΣΗΤΕΙΑΣ: Αρχιερατικός Εσπερινός στον πανηγυρίζοντα Ι. Ναό Αγίου Στεφάνου Συκιάς Σητείας\nΤο απόγευμα της Tρίτης 26 Δεκεμβρίου ο Σεβ. Μητροπολίτης Ιεραπύτνης και Σητείας κ. Κύριλλος χοροστάτησε κατά την ακολουθία του Εσπερινού της εορτής της μνήμης του Αγίου Πρωτομάρτυρος και Αρχιδιακόνου Στεφάνου, ευλόγησε τους προσφερόμενους άρτους και κήρυξε τον θείο λόγο στον πανηγυρίζοντα Ιερό Ενοριακό Ναό Συκιάς Σητείας.\nΟ Σεβασμιώτατος αναφέρθηκε στο μαρτύριο του Αγίου Στεφάνου, ο τόπος του οποίου βρίσκεται έξω από τα τείχη της παλαιάς Ιερουσαλήμ, δίπλα από τον ναό που έχει κτισθεί προς τιμή του. Όπως επεσήμανε είναι ο πρώτος μάρτυρας, μετά τα 14.000 νήπια που κατέσφαξε ο Ηρώδης, που μας διδάσκει τη συγχωρητικότητα, αφού, όπως ο Κύριός μας Ιησούς Χροστός πάνω στο Σταυρό συγχώρεσε τους σταυρωτές του, κι εκείνος προσευχήθηκε για τους λιθοβολιστές του «Κύριε, μη στήσῃς αυτοίς την αμαρτίαν ταύτην».\nΣτον Αρχιερατικό Εσπερινό έλαβε μέρος πλειάδα Εφημερίων της περιοχής και παρέστη πλήθος πιστών, μεταξύ των οποίων ήταν ο Δήμαρχος Σητείας κ. Θεόδωρος Πατεράκης, ο Πρόεδρος του Δημοτικού Λιμενικού Ταμείου Σητείας κ. Θεόδωρος Πετρουλάκης και ο Πρόεδρος της Τοπικής Κοινότητας Παπαγιαννάδων κ. Στέφανος Κοντογιαννάκης.\nΑναρτήθηκε από Vagelis Fragoulis στις 2:59 π.μ.\nΗ πανήγυρη τoυ Ι. Ναού Αγίου Στεφάνου στο ομώνυμο ...


Χρήστος Βοσκόπουλος - Βικιπαίδεια\nΧρήστος Βοσκόπουλος (Ελληνικά)\nΔήμαρχος Καισαριανής (από 2019)\nΟ Χρήστος Βοσκόπουλος είναι Έλληνας πολιτικός και εκλεγμένος Δήμαρχος Καισαριανής στις αυτοδιοικητικές εκλογές του 2019. Ανέλαβε καθήκοντα στις 1 Σεπτεμβρίου 2019 αντικαθιστώντας τον προηγούμενο δήμαρχο Ηλία Σταμέλο.\nΓεννήθηκε το 1962 στην Καισαριανή. Σπούδασε αρχιτέκτονας μηχανικός στο Εθνικό Μετσόβιο Πολυτεχνείο ενώ συμμετείχε στα πολιτικά δρώμενα στον χώρο της αριστεράς στο μαθητικό και φοιτητικό κίνημα. Έβαλε υποψηφιότητα ως δήμαρχος Καισαριανής για πρώτη φορά στις αυτοδιοικητικές εκλογές του 2010, ως ανεξάρτητος, με την παράταξη «Καισαριανή Τώρα Ανάπτυξη Προοπτική» και κατετάγη πέμπτος με ποσοστό 7,17% και μία έδρα. Στις αυτοδιοικητικές εκλογές του 2014 έβαλε εκ νέου υποψηφιότητα με την προαναφερόμενη παράταξη και κατετάγη τέταρτος με ποσοστό 13,63% και δύο έδρες.. Την πρώτη Κυριακή των αυτοδιοικητικών εκλογών του 2019 (26 Μαΐου) κατέλαβε τη δεύτερη θέση με ποσοστό 28,62% και 8 έδρες. Τη δεύτερη Κυριακή (2 Ιουνίου) με αντίπαλο τον Ηλία Σταμέλο εξελέγη δήμαρχος με ποσοστό 52,83%.\nΣε συνέντευξη του στο δημοτικό ραδιόφωνο Ηρακλείου Αττικής έθεσε ως βασική του προτεραιότητα την επίλυση των προβλημάτων της καθαριότητας και του κυκλοφοριακού τονίζοντας ότι για την επίλυση του δεύτερου θα ενισχύσει τη Δημοτική συγκοινωνία και τους δημοτικούς χώρους στάθμευσης.\n↑ «Περιφερειακές - Δημοτικές Εκλογές Νοέμβριος 2010». ekloges-prev.singularlogic.eu. Ανακτήθηκε στις 29 Ιουνίου 2019.\n↑ «Δημοτικές - Περιφερειακές Εκλογές Μαιος 2014». ekloges-prev.singularlogic.eu. Ανακτήθηκε στις 29 Ιουνίου 2019.\n↑ «Δήμος Καισαριανής | Δημοτικές εκλογές – Μάιος 2019». ekloges.ypes.gr. Ανακτήθηκε στις 29 Ιουνίου 2019.\n↑ Μαντζουράνης, Χρήστος (24 Απριλίου 2019). «Χρήστος Βοσκόπουλος: «Είμαστε οι μόνοι με προτάσεις και σχέδιο για την Καισαριάνη»». Επικοινωνία 94 FM. Ανακτήθηκε στις 29 Ιουνίου 2019.\nΑνακτήθηκε από "https://el.wikipedia.org/w/index.php?title=Χρήστος_Βοσκόπουλος&oldid=7703614"\nΤελευταία τροποποίηση 06:43, 2 Σεπτεμβρίου 2019.


Αποχή δικαστικών υπαλλήλων από 11 Ειρηνοδικεία της Αττικής | Έθνος\n| Ελλάδα | 27.04.2020 17:16\nΚαταγγέλλουν ότι δεν τηρούνται οι προϋποθέσεις για το σταδιακό άνοιγμα\nΑποχή δικαστικών υπαλλήλων από 11 Ειρηνοδικεία της Αττικής\nΣε αποχή που αφορά σε 11 Ειρηνοδικεία της Αττικής προχωρά ο Σύλλογος Δικαστικών Υπαλλήλων Αττικής έπειτα από τη σημερινή έκτακτη συνεδρίαση του διοικητικού του συμβουλίου.\nΠρόκειται για τα Ειρηνοδικεία ΑΜΑΡΟΥΣΙΟΥ, ΑΧΑΡΝΩΝ, ΕΛΕΥΣΙΝΑΣ, ΚΑΛΛΙΘΕΑΣ, ΚΡΩΠΙΑΣ, ΙΛΙΟΥ, ΛΑΥΡΙΟΥ, Ν. ΙΩΝΙΑΣ, ΜΑΡΑΘΩΝΟΣ, ΜΕΓΑΡΩΝ, ΠΕΡΙΣΤΕΡΙΟΥ και ΧΑΛΑΝΔΡΙΟΥ, καθώς όπως αναφέρει στην ανακοίνωση του το ΔΣ του ΔΣΥΑ «δεν πληρούνται οι προϋποθέσεις με κυριότερη την απουσία Αστυνομικού Οργάνου ή υπαλλήλου σεκιούριτι που θα ελέγχει την προσέλευση των πολιτών και των δικηγόρων στις Δικαστικές Υπηρεσίες, ώστε να διασφαλίζεται το προβλεπόμενο όριο των ατόμων που επιτρέπεται να βρίσκονται ταυτόχρονα σε κλειστούς χώρους».\nΜάλιστα, όπως εξηγούν οι δικαστικοί υπάλληλοι, έχει υποβληθεί σχετικό αίτημα στο Υπουργείο Δικαιοσύνης, τόσο από τον ΣΔΥΑ, όσο και από την Ομοσπονδία τους και τον ΔΣΑ χωρίς να υπάρξει ανταπόκριση.\nΣχετικά με τα Ειρηνοδικεία που θα ανοίξουν αύριο τις πόρτες τους για τις προβλεπόμενες από την σχετική ΚΥΑ δικαστικές διαδικασίες, οι προϋποθέσεις για τη νόμιμη και ασφαλή λειτουργία των υπηρεσιών, που πρέπει να τηρηθούν απαρέγκλιτα, αναφέρονται αναλυτικά στην κοινή Υπουργική Απόφαση:\n«Με απόφαση του αρμοδίου οργάνου διοίκησης του οικείου δικαστηρίου που τοιχοκολλάται στην είσοδο του δικαστηρίου και αναρτάται στην ιστοσελίδα του, εφόσον διαθέτει, ορίζονται όλα τα αναγκαία μέτρα που τηρούνται υπ’ ευθύνη του για την ασφαλή λειτουργία του δικαστηρίου ενόψει της πανδημίας του κορωνοϊού COVID-19 και, ιδίως, τα υγειονομικά μέτρα που προβλέφθηκαν στην από 24-4-2020 εισήγηση της 33ης Συνεδρίασης της Επιτροπής Αντιμετώπισης Εκτάκτων Συμβάντων Δημοσίας Υγείας από λοιμογόνους παράγοντες, ήτοι:


Νέα διοίκηση ΟΑΣΘ: Μεγάλο στοίχημα η κυκλοφορία 520 λεωφορείων τον Σεπτέμβριο - SynoraNews\nIn Θεσσαλονίκη In featured In slider\nΝέα διοίκηση ΟΑΣΘ: Μεγάλο στοίχημα η κυκλοφορία 520 λεωφορείων τον Σεπτέμβριο\nΗ κυκλοφορία 520 λεωφορείων στη Θεσσαλονίκη τον Σεπτέμβριο, έναντι περίπου 260 το φετινό καλοκαίρι, θα αποτελέσει το μεγάλο στοίχημα για τη νέα διοίκηση του ΟΑΣΘ, όπως επισήμανε ο πρόεδρος του Συνδικάτου Εργαζομένων στον Οργανισμό, Δημήτρης Τσερμενίδης.\nΟ ίδιος, μιλώντας στον ραδιοφωνικό σταθμό του ΑΠΕ-ΜΠΕ, "Πρακτορείο 104,9 FM", ανέφερε ότι «πρέπει να υπάρχει συνεργασία νέας διοίκησης και εργαζομένων και πρέπει σε συνεννόηση με το αρμόδιο υπουργείο να δοθούν χρήματα για επισκευές λεωφορείων (το καλοκαίρι έπρεπε να κυκλοφορούν 420 λεωφορεία και κυκλοφορούν 260, καθώς υπάρχουν πολλές βλάβες), να γίνει αναδιάρθρωση γραμμών, να δημιουργηθούν νέες γραμμές, να διατηρηθεί η τιμολογιακή πολιτική για να παραμείνει φθηνή η συγκοινωνία για τον πολίτη. Το λεωφορείο να πηγαίνει παντού σε όλο τον νομό».\n«Δεν θα παίξουμε με την εκκαθάριση του ΟΑΣΘ»: το μήνυμα αυτό έστειλε ο υπουργός Υποδομών και Μεταφορών Χρήστος Σπίρτζης, μέσω της συνέντευξής του στο «Πρακτορείο 104,9 FM» και την Αναστασία Καρυπίδου.\nΔεν θα μείνει ούτε μια γωνία του ΟΑΣΘ χωρίς φως της δημοσιότητας, διεμήνυσε χαρακτηριστικά, θέτοντας συγχρόνως σειρά ζητημάτων, όπως: Πού πήγαιναν τα δάνεια του ΟΑΣΘ, γιατί δεν πληρώθηκαν τα δεδουλευμένα, αν γίνονταν διαγωνισμοί, σε ποιο ύψος γίνονταν οι προμήθειες. Επιπλέον, οι προσλήψεις που θα γίνουν από τούδε και στο εξής, θα γίνουν μέσω ΑΣΕΠ, και όχι ο βουλευτής να διορίζει το συγγενή ή τον κολλητό του, ανέφερε ακόμη.\nΣε άλλο σημείο της συνέντευξης δήλωσε πως καταλαβαίνει την αγωνία, όπως είπε, της Νέας Δημοκρατίας, αλλά και το ότι για άλλη μια φορά πέφτει «λάσπη» στην κυβέρνηση.\nΗ βούληση του Υπουργείου για απόλυτη διαφάνεια στον ΟΑΣΘ υπηρετείται εξάλλου και μέσα από την επιλογή του Στέλιου Παππά, στη θέση του προέδρου του Οργανισμού. Όπως είπε ο υπουργός, πρόκειται για κεντρικό στέλεχος με βαθιά γνώση των οικονομικών -διετέλεσε πρόεδρος του Οικονομικού Επιμελητηρίου-. Ερωτηθείς για τη συγγενική σχέση με τον υπουργό Ψηφιακής Πολιτικής Νίκο Παππά (είναι πατέρας του υπουργού), ο Χρ. Σπίρτζης υπογράμμισε την παλαιά πολιτική διαδρομή του Στ. Παππά, όπως και ότι θα προσφέρει τις υπηρεσίες του αμισθί. Επιπροσθέτως, στο νέο Δ.Σ. του Οργανισμού, το οποίο δεν είναι μονοκομματικό, όπως τόνισε ο υπουργός, συμμετέχουν νέοι άνθρωποι, στελέχη της Τ.Α. κ.α.\nΣτην ίδια συνέντευξη, ο αρμόδιος υπουργός επέμεινε στο σχήμα, δημόσιες, ποιοτικές αστικές συγκοινωνίες χωρίς αύξηση εισιτηρίου. Θα πρόκειται, όπως είπε, για αστικές συγκοινωνίες -περιουσία του ελληνικού λαού, και όχι για αστικές συγκοινωνίες με εγγυημένα υψηλή κερδοφορία ομάδων με συγκεκριμένες πολιτικές αναφορές.\nΜέλημα του Υπουργείου είναι να βγουν όσα περισσότερα γίνεται, λεωφορεία στους δρόμους, αν και αυτό δεν γίνεται με μαγικό ραβδί, παρατήρησε ο Χρ. Σπίρτζης, ο οποίος αναφέρθηκε και στις «διεθνείς πρωτοτυπίες» που χαρακτήριζαν ως τώρα τον ΟΑΣΘ, για παράδειγμα το ότι δεν έδιναν ρέστα.\nΓια το θέμα του κομίστρου, διευκρίνισε ότι «αυτή τη στιγμή δεν έχουμε κανένα λόγο να συζητήσουμε την τιμή, θα μείνει εκεί που είναι σήμερα».\nTags: Θεσσαλονίκη, featured, slider


ΠΡΟΚΑΤ | Πολιτισμός\nΒρίσκεστε στο: Πολιτισμός / Παλαιότερες Εκδηλώσεις / ΠΡΟΚΑΤ\nΝοε 21, 2013 - Δεκ 17, 2013\nΟμαδική έκθεση εικαστικών από την «Ερευνητική ομάδα καλλιτεχνών για τον πρώτο αιώνα ready made»…\nTo 1913, τέσσερα χρόνια πριν από τον περίφημο «Ουρητήρα» του, o Marcel Duchamp παρουσίασε την «Ρόδα Ποδηλάτου», το πρώτο Ready Made έργο του. Το Ready Made άλλαξε τα δεδομένα στα εικαστικά, καθώς η χειρωναξία και η πρωτογενής δημιουργία δεν ήταν πλέον προαπαιτούμενα για την διαδικασία παραγωγής καλλιτεχνικών έργων. Με αφορμή τα 100 χρόνια από την πρώτη παρουσίαση της «Ρόδας Ποδηλάτου» η "Ερευνητική ομάδα καλλιτεχνών για τον πρώτο αιώνα ready made” επιχειρεί να επανεξετάσει τις εφαρμογές και διαφορετικές εκφάνσεις του Ready Made στην τέχνη του 21ου αιώνα.\nΤην “Ερευνητική ομάδα καλλιτεχνών για τον πρώτο αιώνα ready made” αποτελούν οι: Ανδρέας Βούσουρας, Απόστολος Ζερδεβάς, Ειρήνη Καραγιαννοπούλου, Μπάμπης Καραλής, Μαρία Λιανού, Ηλιοδώρα Μαργέλλου, Θανάσης Μουτσόπουλος, Καμίλο Νόλλας, Κωνσταντίνος Πάτσιος, Πάνος Σκουλούδης και Γιώργος Τσεριώνης.\nΤην εικαστική έκθεση ΠΡΟΚΑΤ πλαισιώνει πρόγραμμα παράλληλων εκδηλώσεων, με ομιλίες, προβολές και dj set.\nΠερισσότερες πληροφορίες για την “Ερευνητική ομάδα καλλιτεχνών για τον πρώτο αιώνα ready made”:\nΚαλλιτέχνης Ανδρέας Βούσουρας, Απόστολος Ζερδεβάς, Ειρήνη Καραγιαννοπούλου, Μπάμπης Καραλής, Μαρία Λιανού, Ηλιοδώρα Μαργέλλου, Θανάσης Μουτσόπουλος, Καμίλο Νόλλας, Κωνσταντίνος Πάτσιος, Πάνος Σκουλούδης, Γιώργος Τσεριώνης\nΧώρος διεξαγωγής Γκαλερί Ελληνοαμερικανικής Ένωσης\nΗμερομηνία έναρξης 21/11/2013\nΗμερομηνία λήξης 17/12/2013\nΕγκαίνια Πέμπτη, 21 Νοεμβρίου 2013, 20:30\nΏρες λειτουργίας Δευτέρα-Παρασκευή: 12:00-21:00, Σάββατο: 10:30-14:30, Κυριακή κλειστά\nΝοε 25, 2013 - Δεκ 10, 2013\nΠαράλληλο πρόγραμμα "ΠΡΟΚΑΤ"\nΗ ομαδική έκθεση εικαστικών "ΠΡΟΚΑΤ" θα πλαισιωθεί από ανοιχτές συζητήσεις και προβολές με θέμα το ready made στην τέχνη...\nΕτικέτες: έλληνες καλλιτέχνες, εικαστικά, ομαδική έκθεση\nΤελευταία Ενημέρωση: 2014/03/14 - 12:06:43


Νικητής στο... θρίλερ ο Ricciardo | Contra.gr\nΣε ένα... δραματικό Grand Prix με ακόμη πιο δραματικό φινάλε, ο Daniel Ricciardo πανηγύρισε την πρώτη του νίκη στη Formula 1, αφήνοντας δεύτερη και καταϊδρωμένη την Mercedes του Nico Rosberg. Εγκατέλειψε ο Lewis Hamilton. Τρομερό ατύχημα για τον Sergio Perez στον τελευταίο γύρο. Δείτε αναλυτικά την κατάταξη.


Σύλληψη για κατοχή ινδικής κάνναβης | lefkadaonline.gr\nΣτη σύλληψη ενός 31χρονου προχώρησαν το μεσημέρι του Σαββάτου στελέχη του γραφείου Ασφάλειας – Δίωξης Ναρκωτικών του Κεντρικού Λιμεναρχείου Καβάλας, καθώς βρέθηκαν στην κατοχή του ένα κιλό, διακόσια τριάντα οκτώ γραμμάρια και έξι δέκατα του γραμμαρίου (1.238,6 gr) ακατέργαστη ινδική κάνναβη.\nΣυγκεκριμένα, μετά από αξιοποίηση πληροφοριών, ο 31χρονος ακινητοποιήθηκε από τα στελέχη του Λιμενικού στον Πολύσιτο Ξάνθης, και ύστερα απο έλεγχο που του έγινε βρέθηκε στην κατοχή του ενα μεταλλικό δοχείο που περιείχε χάρτινες και νάιλον συσκευασίες με ακατέργαστη ινδική κάνναβη, ένα αεροβόλο πιστόλι, ένα πιστόλι κρότου, 93 φυσίγγια κρότου, δυο ζυγαριές ακριβείας, ένας μεταλλικός τρίφτης και τρία κινητά τηλέφωνα. Από την Λιμενική Αρχή, που διενεργεί την προανάκριση, κατασχέθηκαν τα ναρκωτικά και όλα τα υπόλοιπα που βρέθηκαν.\n← Πως λειτουργείς καλύτερα; Με το μυαλό ή την καρδιά;\nΟ Πολάκης απαντά για τον τραπεζικό δανεισμό του →\nΒΡΕΦΙΚΑ ΠΕΔΙΛΑ RIDER ΓΙΑ ΚΟΡΙΤΣΙΑ - ΦΟΥΞ €24.99\nΤιραντάκι με λεπτομέρειες δαντέλας SE7839.4010+10 €9.95\nΠαντελόνι κολάν πουά με ζώνη WE9853.1809+3 €9.95\nΣλιπ με δαντέλα και φιόγκους WE9857.A838+6 €2.95


Στα χέρια των Γερμανών η υγεία των Ελλήνων! | Υγεία News\nγερμανικό υπουργείο υγείας\nΑξίζει να σημειωθεί πως όλα αυτά αποφασίστηκαν ενώ μόλις πρίν λίγες μέρες ο Γεωργιάδης είχε παραλάβει πρόταση-πόρισμα από ελληνική επιστημονική επιτροπή και μάλιστα δωρεάν (σχέδιο Σουλιώτη). Παρ'όλα αυτά η υλοποίηση του σχεδίου για τον ΕΟΠΥΥ και την ΠΦΥ ειχε ήδη ανατεθεί στην Task Force.\nΣαν να μην έφταναν όλα τα παραπάνω,σύμφωνα με δημοσίευμα της «Ελευθεροτυπίας», οι Έλληνες θα πληρώσουν επιπλέον την Task Force μέσω της επιτροπής «Υγεία εν Δράσει» για να τους κόψουν τις παροχές με 4,5 εκατομμύρια ευρώ.


Παρασκήνιο ΝΑΤΟ για τις Πρέσπες - Ας Μιλήσουμε Επιτέλους\nΗ συγκεκριμένη εξέλιξη προέκυψε σε μία από τις πρόσφατες συνεδριάσεις του ΝΑΤΟ στις Βρυξέλλες σε επίπεδο μονίμων αντιπροσώπων.\nΣυγκεκριμένα, στη συνεδρίαση της 30ής Νοεμβρίου ο αναπληρωτής γενικός γραμματέας του ΝΑΤΟ Αλεχάνδρο Αλβαργκονθάλεθ γνωστοποίησε ότι ο υπουργός Αναπληρωτής Εξωτερικών Γιώργος Κατρούγκαλος έχει ενημερώσει για τα επόμενα βήματα της κυβέρνησης. Ο αναπληρωτής γ.γ. του ΝΑΤΟ εισηγήθηκε ότι η Συμμαχία δεν πρέπει να κάνει οποιαδήποτε κίνηση προτού η συμφωνία εφαρμοστεί πλήρως από την ΠΓΔΜ και εξαντληθούν οι εσωτερικές διαδικασίες και στις δύο πρωτεύουσες.


ΠΥΞΙΔΑ - ΑΦΟΙ Ν. ΦΛΩΡΟΥ Ο.Ε. - Proxima Open Station\nProxima Open Station [70-80-90-100]\nΝέος κινητήρας ZETOR, EURO III, turbo, intercooler, ηλεκτρονικά ελεγχόμενος\n65 / 77 / 88 / 96 hp\nΝέας σχεδίασης καπό μονοκόμματης κατασκευής\nΜεγάλο απόθεμα ροπής\nΜειωμένα επίπεδα εκπομπής θορύβου\n12 + 12 με Ρεβέρσα / Powershift 20+4 / έρπουσα\nΕξάτμιση στο Πλάι\nΕμπρόσθιος άξονας ενισχυμένος τύπου Carraro 20.16\nΝέα σύνθεση φώτων\nΒασισμένα στις αρχές: στιβαρή κατασκευή, απλότητα στην χρήση, μεγάλη αξιοπιστία και εύκολη συντήρηση, οι αρχές αυτές διατηρήθηκαν για να προσφέρουν στον Έλληνα αγρότη το μηχάνημα που χρειάζεται για μια ευρεία γκάμα εργασιών.\nΤα μοντέλα αυτά διατίθενται στην μέση κατηγορία των 65 , 77 , 88 , 96 ίππων με εργοστασιακή εγγύηση 24 μηνών.\nΟι νέοι κινητήρες ZETOR, οι οποίοι καλύπτουν τις απαιτήσεις εκπομπής καυσαερίων EURO III, εμφανίζουν χαμηλότερο λειτουργικό κόστος με ύψιστες επιδόσεις. Διαθέτουν εμπρόσθιο άξονα Carraro 20.16 και καινούργιο καπό μονοκόμματης σχεδίασης που ανοίγει προς τα επάνω, εξασφαλίζοντας εύκολη πρόσβαση στην μηχανή του ελκυστήρα. Ακόμη η νέα σειρά αυτή ρυθμιζόμενη κολόνα τιμονιού, υδραυλικές ή πνευματικές αναμονές για πέδηση ρυμουλκούμενου, και τέλος διάφορους συνδυασμούς ελαστικών.\nΜε 60 χρόνια εμπειρία η κορυφαία Τσέχική εταιρία παραγωγής ελκυστήρων με την μακρά της παράδοση στην Ελλάδα είναι εδώ για να παραμείνει! Επίσημα πλέον και στην Ευρωπαϊκή οικογένεια έχει δεσμευτεί στους πελάτες της να παρέχει ελκυστήρες υψηλών προδιαγραφών για σκληρές εργασίες και στους πιο απαιτητικούς αγρότες, διατηρώντας τις πάντα προσιτές τιμές.\nΙδανικό για κάθε σκληρή αγροτική και κτηνοτροφική χρήση σε συνδυασμό με τον νέο φορτωτή της Trac-lift.


Κόκκινος Ουρανός: Ο ηγέτης των Πρασίνων στην Αυστραλία το ομολογεί: Η Παγκόσμια Υπερθέρμανση οδηγεί στην Παγκόσμια Κυβέρνηση\nΕτικέτες Παγκόσμια Κυβέρνηση, Global Warming?, NWO - Νέα Παγκόσμια Τάξη\nΝα υποθέσω ότι οι παγετώνες λιώνουν από την κακία τους κι όχι από την υπερθέρμανση.Εκτός κι αν οι κυβερνήσεις μας παραπλανούν και δεν λειώνουν.\n5 Ιουλίου 2011 - 11:24 μ.μ.\nΑρχειοθήκη ιστολογίου Σεπτεμβρίου (7) Αυγούστου (9) Ιουλίου (9) Ιουνίου (12) Μαΐου (17) Απριλίου (20) Μαρτίου (18) Φεβρουαρίου (16) Ιανουαρίου (13) Δεκεμβρίου (18) Νοεμβρίου (23) Οκτωβρίου (14) Σεπτεμβρίου (15) Αυγούστου (7) Ιουλίου (18) Ιουνίου (19) Μαΐου (33) Απριλίου (20) Μαρτίου (27) Φεβρουαρίου (33) Ιανουαρίου (30) Δεκεμβρίου (20) Νοεμβρίου (23) Οκτωβρίου (25) Σεπτεμβρίου (28) Αυγούστου (24) Ιουλίου (25) Ιουνίου (35) Μαΐου (31) Απριλίου (29) Μαρτίου (30) Φεβρουαρίου (36) Ιανουαρίου (26) Δεκεμβρίου (30) Νοεμβρίου (33) Οκτωβρίου (23) Σεπτεμβρίου (20) Αυγούστου (7) Ιουλίου (35) Ιουνίου (37) Μαΐου (32) Απριλίου (47) Μαρτίου (42) Φεβρουαρίου (26) Ιανουαρίου (35) Δεκεμβρίου (27) Νοεμβρίου (34) Οκτωβρίου (26) Σεπτεμβρίου (41) Αυγούστου (25) Ιουλίου (39) Ιουνίου (43) Μαΐου (30) Απριλίου (34) Μαρτίου (42) Φεβρουαρίου (31) Ιανουαρίου (25) Δεκεμβρίου (42) Νοεμβρίου (44) Οκτωβρίου (55) Σεπτεμβρίου (64) Αυγούστου (49) Ιουλίου (54) Ιουνίου (58) Μαΐου (52) Απριλίου (48) Μαρτίου (55) Φεβρουαρίου (52) Ιανουαρίου (58) Δεκεμβρίου (57) Νοεμβρίου (56) Οκτωβρίου (58) Σεπτεμβρίου (72) Αυγούστου (50) Ιουλίου (41) Ιουνίου (56) Μαΐου (53) Απριλίου (58) Μαρτίου (50) Φεβρουαρίου (48) Ιανουαρίου (53) Δεκεμβρίου (44) Νοεμβρίου (66) Οκτωβρίου (59) Σεπτεμβρίου (65) Αυγούστου (41) Ιουλίου (63) Ιουνίου (61) Μαΐου (64) Απριλίου (66) Μαρτίου (84) Φεβρουαρίου (78) Ιανουαρίου (70) Δεκεμβρίου (84) Νοεμβρίου (75) Οκτωβρίου (76) Σεπτεμβρίου (93) Αυγούστου (75) Ιουλίου (60) Ιουνίου (77) Μαΐου (80) Απριλίου (84) Μαρτίου (80) Φεβρουαρίου (87) Ιανουαρίου (90) Δεκεμβρίου (87) Νοεμβρίου (81) Οκτωβρίου (83) Σεπτεμβρίου (84) Αυγούστου (48) Ιουλίου (81) Ιουνίου (69) Μαΐου (79) Απριλίου (47) Μαρτίου (39) Φεβρουαρίου (44) Ιανουαρίου (33) Δεκεμβρίου (29) Νοεμβρίου (28) Οκτωβρίου (27) Σεπτεμβρίου (25) Αυγούστου (14) Ιουλίου (12) Ιουνίου (9) Μαΐου (17) Απριλίου (13) Μαρτίου (14) Φεβρουαρίου (10) Ιανουαρίου (10) Δεκεμβρίου (12) Νοεμβρίου (12) Οκτωβρίου (10) Σεπτεμβρίου (9) Αυγούστου (6) Ιουλίου (8) Ιουνίου (12) Μαΐου (9) Απριλίου (11) Μαρτίου (9) Φεβρουαρίου (7) Ιανουαρίου (8) Δεκεμβρίου (14) Νοεμβρίου (13)\n'Political Correct' (240) 666 (7) αθεϊσμός (64) ανθέλληνες - εθνοκτόνοι (36) αντί - t.v. (59) Αντίχριστος (39) Απαγωγές- Αρπαγή- Εκκαθάριση Γης (10) Αποτυχημένες προβλέψεις (19) Αχρήματη κοινωνία (43) ΒΑΒΥΛΩΝΑ η πόρνη (62) Βία - Εγκληματικότητα (192) Βόρειος Ήπειρος (9) Δευτέρα Παρουσία (3) Δημογραφικός χειμώνας (17) Δίδυμοι Πύργοι (9/11) (23) Διεθνές Νομισματικό Ταμείο - Τράπεζες (84) διεθνή (129) Διωγμοί χριστιανών ΣΗΜΕΡΑ (240) Εγκεφαλικός θάνατος (7) εθνικισμός (179) έκτρωση=φόνος (84) Ελλάδα - Νέα (329) ΕΛΛΑΣ - Ιστορικές Μνήμες (74) Εμβόλια - ιοί (24) Έξυπνες κάρτες - Ταυτότητες (52) ευθανασία (1) ΕΥΡΩΠΗ (429) ΗΠΑ (438) Θαυμαστές ιστορίες (77) Ινδιάνοι (15) Ισλάμ (325) Ισλάμ -Μαχντί (9) Ισλαμ-οποίηση (288) Ισραήλ (484) ΙΣΡΑΗΛ - 3ος Ναός (36) Ισραήλ - Φυλές (6) Ισραήλ-Μεσσίας (17) Κοινωνική εξέγερση (28) Κόκκινος Ουρανός (84) κόμικ (25) Κομμουνισμός (224) Κύπρος (17) Λέσχη Bilderberg (50) Μαγεία/Σατανισμός (45) μάθε ΙΣΤΟΡΙΑ (77) ΜΑΚΕΔΟΝΙΑ (27) Μασονία (74) Μείωση πληθυσμού; (36) Μυστήριον (8) Ναζισμός (37) Νέα Εποχή (New Age) - Αποκρυφισμός (86) ΟΗΕ (24) οικο-λατρεία (24) Ομπάμα (91) Παγκόσμια Κυβέρνηση (70) Παγκόσμιο Νόμισμα (18) Παγκόσμιο Οικονομικό Κραχ (64) Παγκοσμιοποίηση (49) Πανθρησκεία / Οικουμενισμός (87) Πάπας (75) Πόλεμοι - Παγκόσμιος Πόλεμος (82) πολιτιστικός μαρξισμός (57) Πολυγαμία (18) Πολυπολιτισμικότητα - Μετανάστευση (754) Προετοιμασία για τον Αρμαγεδδώνα (21) Προπαγάνδα (84) προφήτες ή ψευδοπροφήτες; (6) Ρατσισμός (έτσι και αλλιώς) (359) Σέκτες (47) Σόρος (38) σπορ (73) Συνομωσίες (162) Ταλμούδ-Καμπάλα (18) Τουρκία (81) Τριμερής Επιτροπή (9) Τρομοκρατία-Τρομοϋστερία (87) Τροφές-Μεταλλαγμένα (17) Φάρμακα (4) Φύλα-Γάμος-Οικογένεια (184) φυλετικά (65) χα χα.. (27) ΧΡΙΣΤΙΑΝΙΣΜΟΣ (413) Χριστιανοί Σιωνιστές (32) Χριστιανοφοβία (369) Χριστούγεννα - War on Christmas (54) Ψευδοχριστοι (19) Ωδίνες (45) Barcode 666 (10) BIG BROTHER - κράτος Μεγάλου Αδελφού (143) Bohemian Grove (3) Brave New World-Εφευρεύσεις (28) C.S.A. (1861) (112) Chemtrails (9) Elvis (12) FEMA (8) Gay Agenda (440) Global Warming? (42) HAARP-Υπερόπλα (7) hate speech - thought police (167) Hollywood (89) Illuminati (25) Maitreya (4) Microchip θα σου βάλω.. (81) Mind Control (13) music-films (298) NWO - Νέα Παγκόσμια Τάξη (279) Police State (62) Project Blue Beam (3) Rockefellers-Rothschilds (23) sick society (114) Skull and Bones (7) UFO ιστορίες (33) Wicca-Παγανισμός (15)


Οι καμπίνες PURE είναι διαθέσιμες στα πλοία Blue Star 1, Blue Star 2 και Superfast XII, με επιπλέον χρέωση 5€ ανά κρεβάτι και ανά διαδρομή. Αφορούν μικρό αριθμό καμπινών LUX (2κλινες) και A4 (τετράκλινες εξωτερικές), οι οποίες διατίθενται για αποκλειστική χρήση και όχι ανά κρεβάτι. Όλες οι υπόλοιπες κατηγορίες καμπινών διατηρούνται.\nΓια περισσότερες πληροφορίες www.pureroom.com ΤΑΞΙΔΕΨΤΕ ΜΑΖΙ ΜΑΣBook OnlineΓραμμές ΕσωτερικούΕλλάδα - ΙταλίαCargoΠρόγραμμα SeaSmiles


SOLBLEKT κάλυμμα μαξιλαριού εσωτερικού/εξωτερικού χώρου | IKEA Κύπρος\nSOLBLEKT κάλυμμα μαξιλαριού εσωτερικού/εξωτερικού χώρου\nΚατάλληλο για χρήση, τόσο σε εσωτερικούς, όσο και σε εξωτερικούς χώρους. Μπορεί να συνδυαστεί με την ομπρέλα SOLBLEKT.\nΓιατί να μην δημιουργήσετε μία άνετη γωνιά ανάγνωσης; αυτό το κάλυμμα μαξιλαριού έχει μοτίβο με λουλούδια και προσθέτει μία πινελιά χρώματος τόσο σε εσωτερικούς όσο και σε εξωτερικούς χώρους. Το ύφασμα είναι από ανακυκλωμένο πολυεστέρα.Χάρη στο φερμουάρ μπορείτε εύκολα να αφαιρέσετε το κάλυμμα για να το πλύνετε.


Δ.Π.Μ.Σ. Βιοϊατρική Μηχανική | 520 Greeks\nΑρχική » Ευρώπη » Ελλάδα » Δυτική Ελλάδα » Ν. Αχαΐας » Δ. Πατρέων » Εκδηλώσεις Δ. Πατρέων » Δ.Π.Μ.Σ. Βιοϊατρική Μηχανική\nΔ. ΠατρέωνΕκδηλώσεις: Δ.Π.Μ.Σ. Βιοϊατρική Μηχανική\nΓια περισσότερες πληροφορίες μπορείτε να επισκεφτείτε την ιστοσελίδα: http://www.biomed.upatras.gr


Το συγκινητικό γράμμα του Μπαλοτέλι στον Τζέραρντ\nΟ Στίβεν Τζέραρντ αποχαιρέτησε το απόγευμα του Σαββάτου τον κόσμο της Λίβερπουλ αγωνιζόμενος για τελευταία φορά μπροστά στο κοινό του «Ανφιλντ» και ο Μάριο Μπαλοτέλι επέλεξε ένα δικό του τρόπο για να αποχαιρετίσει τον μεγάλο αρχηγό.\nΕχει αρκετή δόση τρέλας, η οποία πολλές φορές του έχει κοστίσει. Είναι όμως και σαν ένα μικρό παιδί, του οποίου η καρδιά λειτουργεί μοναχά με το συναίσθημα. Ο Μάριο Μπαλοτέλι επέλεξε ένα δικό του τρόπου για να πει «αντίο» στον Τζέραρντ, γράφοντας του ένα γράμμα που σίγουρα θα συγκίνησε τον άσο των «κόκκινων» αλλά θα τον έκανε ταυτόχρονα να χαμογελάσει.\n«Στίβι, είχα την τιμή να παίξω μαζί σου για, όχι για πολύ, αλλά και πάλι ήταν μια απίστευτη και αξέχαστη εμπειρία για μένα. Είσαι ένας σπουδαίος άνθρωπος κι ένας άψογος αρχηγός. Ήταν απόλαυση ν’ αφήνω τις εκτελέσεις φάουλ και πέναλτι σ’ εσένα. Εύχομαι τα καλύτερα σ’ εσένα και στην οικογένειά σου στην επόμενη περιπέτειά σου. Αξίζεις τα καλύτερα. Καλή τύχη, φίλε μου. Μάριο Μπαλοτέλι» έγραψε χαρακτηριστικά ο Ιταλός επιθετικός.\nΤο συγκινητικό γράμμα του Μπαλοτέλι στον Τζέραρντ 2015-05-18


Αρχική Σελίδα » Μαθηματικά (ΠΕ) » Φυσική αγωγή » Γεωπονία - Τεχνολογία Τροφίμων και Διατροφής (Ε.Ε.) » Θρησκευτικά (ΠΕ) » Γεωγραφία (ΠΕ) » 50 – 69.5 » Μηχανολογία (Ε.Ε.) » Ηλεκτρολογία (Ε.Ε.) » ΣΕΠ


Η Amanda Seyfried δεσμεύεται να συνεργαστεί με τον Thomas Sadoski\nΗ Amanda Seyfried είναι έτοιμη να δέσει τον κόμπο: The Μέση κορίτσια η ηθοποιός και ο φίλος της, Θωμάς Σάδοσκι, ασχολούνται!\nΈνας εκπρόσωπος για την ηθοποιό επιβεβαίωσε τις εορταστικές ειδήσεις Ανθρωποι. Το ζευγάρι συναντήθηκε για πρώτη φορά ενώ δούλευε στο παιχνίδι off-Broadway Ο τρόπος που παίρνουμε, που άνοιξε το 2015 και στη συνέχεια επανενώθηκε ως συν-αστέρια για την επερχόμενη ταινία Η τελευταία λέξη. Το ζευγάρι σύμφωνα με πληροφορίες άρχισε να χρονολογείται αφού άρχισαν να γυρίζουν για τη νέα ταινία.\nΗ εικασία ότι οι γαμήλιες καμπάνες σύντομα θα χτυπήσουν για την Seyfried είχε συναρμολογηθεί νωρίτερα αυτό το μήνα, όταν φωτογραφήθηκε στην πόλη της Νέας Υόρκης με μια απλή ασημένια μπάντα στο δαχτυλίδι δαχτυλίδι της. Η εμπλοκή είναι ένα σημαντικό βήμα και ο κτηνίατρος του θεάτρου είπε προηγουμένως Με στυλ για μια μετασχηματιστική στιγμή στην ιστορία της κατά τη λήψη μεγάλων αποφάσεων. “Όταν μου ζητήθηκε να σκεφτώ μια στιγμή στη ζωή μου όπου ένιωθα ότι χρειάζομαι επιπλέον θάρρος, σκέφτηκα αμέσως την απόφαση που έκανα για να παίξω τη σκηνή για πρώτη φορά”, είπε ο Seyfried. “Ήταν ένα γεγονός που άλλαξε τη ζωή μου για να αποδείξω ότι ο φόβος της μάχης μπορεί να σας ανοίξει”.\nΑν και η ηθοποιός δεν έχει επιβεβαιώσει πότε θα γίνουν οι γάμοι, ο γάμος θα ακολουθήσει την αξιομνημόνευτη απεικόνιση νύφης της το 2008 Mama Mia. Αυτή θα είναι η πρώτη πεζοπορία της 30χρονης ηθοποιού κάτω από τον διάδρομο. Η Sadoski, 40 ετών, ήταν παντρεμένη με την Kimberly Hope, αλλά χωρίστηκε πέρυσι.\nΣΧΕΤΙΖΕΤΑΙ: Μόλις αναγνωρίσεις την Amanda Seyfried ως Brunette\nΣυγχαρητήρια στον νύφη που θα γίνει!\nΚομψό-Χειμερινό στυλ του κοριτσιού του Gossip Girl\nГрафичен черно и бяло\nΗ Gisele Bündchen δακρύζει καθώς τραγουδάει το “Imagine” του John Lennon στο Rock στο Ρίο\n2016 Αφίξεις Κόκκινων Χαλιών Χρυσή Σφαίρα\n7 ματ κραγιόν φαρμακείο που θα μπορούσε να περάσει για σχεδιαστή\nΠώς να ανακυκλώσετε τα λουλούδια της ημέρας γάμου σας InStyle.com\nΗ Kendall Jenner δίνει στο στιλ της οδού της ένα Western Spin με Fringe και Denim Short Shorts\nΜια άλλη μέρα, μια άλλη Lob Celebrity: Βλέπε τη σειρά της Selena Gomez για την τάση\nПери Едуардс оцвети косата си най-празната сянка на розовото\nΠοιες είναι οι νέες φουσκωμένες επενδύσεις χειλιών της Buxom που μοιάζουν με τις πραγματικές γυναίκες\nΟι 3 μεγαλύτερες τάσεις μόδας από τα 2016 αμερικανικά μουσικά βραβεία